
ΜΟΥΣΟΥΛΜΑΝΟΙ: ΟΙ ΕΒΡΑΙΟΙ ΤΟΥ 21ου ΑΙΩΝΑ 


Οι μουσουλμάνοι είναι οι Εβραίοι του σήμερα. Αυτή η 
διατύπωση δεν είναι υπερβολική. Μετά τις επιθέσεις της 
11ης Σεπτέμβρη του 2001, οι μουσουλμάνοι τίθενται στο 
στόχαστρο όλο και πιο έντονα, όλο και πιο αυτονόητα. 
Σύμφωνα με την προπαγάνδα, οι μουσουλμάνοι καταπιέ¬ 
ζουν τις γυναίκες τους, δε δέχονται τη διαφορετικότητα, εί¬ 
ναι ανορθολογικοί, ρέπουν ασύστολα προς τη βία και το θά¬ 
νατο. Όλα αυτά τα στερεότυπα έχουν χρησιμοποιηθεί για 
να επενδύσουν πολεμικές επιχειρήσεις, αλλά και για να κα¬ 
ταπιέσουν εκατομμύρια ανθρώπων στο εσωτερικό των δυ¬ 
τικών κρατών. 

Για τα δυτικά κράτη ο αντιμουσουλμανικός ρατσισμός έ¬ 
χει τις χρήσεις και τις αιτίες του. Σε όσα ακολουθούν παρα¬ 
κάτω θα παρακολουθήσουμε αυτές τις χρήσεις και αυτές τις 
αιτίες για να φτάσουμε στην πρώτη από τις θέσεις αυτής 
της μπροσούρας. Ο αντιμουσουλμανικός ρατσι¬ 
σμός είναι το βασικό συστατικό ενός νέου φα¬ 
σισμού. Για τα λεγάμενα δυτικά κράτη, αυτός 
ο νέος φασισμός έχει διπλή χρήση: Χρησιμο¬ 
ποιείται στο εσωτερικό για να δικαιολογήσει 
μια όλο και πιο ξέφρενη κατρακύλα προς τον 
ολοκληρωτισμό. Ταυτόχρονα, χρησιμοποιείται 
στο εξωτερικό για να δικαιολογήσει πολεμικές 
επεμβάσεις που ήδη εξελίσσονται και αποτε¬ 
λούν τα πρώτα κεφάλαια του τέταρτου παγκό¬ 
σμιου πολέμου. 

Ο πόλεμος αυτός εμφανίζεται ως πόλεμος των πολιτι¬ 
σμών. Εμφανίζεται δηλαδή ως πόλεμος της πολιτισμένης 
Δύσης εναντίον κρατών "οπισθοδρομικών", "απολίτιστων" 
και "ανορθολογικών". Όμως δεν πρόκειται καθόλου για κά¬ 
τι τέτοιο. Καταρχήν τα ισλαμικά κράτη είναι κράτη καπιτα¬ 
λιστικά, κράτη που οργανώνονται εντελώς ορθολογικά γύ¬ 
ρω από τα εθνικά τους συμφέροντα, κράτη που προστατεύ¬ 
ουν τα συμφέροντα των ντόπιων αστικών τους τάξεων. Το 
ότι το ισλάμ κατέχει κεντρική θέση στην οργάνωση αυτή, το 
ότι δηλαδή μιλάμε για κράτη που οργανώνονται γύρω από 
μια θρησκεία, καθόλου δεν έχει παίξει ρόλο ανασταλτικό 
στην ανάπτυξη των κρατών αυτών. Το ισλάμ, όπως κάθε 
θρησκεία, όπως και ο χριστιανισμός στη Δύση, είναι ταυτό¬ 
χρονα μια ιδεολογία που διαιωνίζει την εκμετάλλευση, που 


εξισώνει πλούσιους και φτωχούς, που κρύβει τους διαχωρι¬ 
σμούς ανάμεσα σε εργάτες και αφέντες. Άρα το ισλάμ δεν 
είναι καθόλου αντίθετο σε αυτό που κινεί τον καπιταλιστικό 
κόσμο: την εκμετάλλευση της εργασίας. Και μέχρι σήμερα 
δείχνει ότι τα καταφέρνει καλά. 

Φτάνουμε λοιπόν στη δεύτερη θέση της 
μπροσούρας: Ο ισλαμικός κόσμος, όπου και 
διαδραματίζεται σήμερα το θέατρο των πολε¬ 
μικών επιχειρήσεων, αφενός δεν είναι ένας ε¬ 
νιαίος κόσμος, αφετέρου δεν είναι ένας κό¬ 
σμος στον οποίο τα ισλαμικά κράτη δίνουν έ¬ 
ναν αντιιμπεριαλιστικό αγώνα ενάντια στις Η- 
ΠΑ και τον δυτικό ιμπεριαλισμό συνολικά. 

Και η λεγάμενη "πολιτισμένη Δύση" όμως, δεν είναι μια ε¬ 
νιαία οντότητα. Αντιθέτως, τα κράτη της Δύσης κυ¬ 
νηγώντας ισλαμιστές τρομοκράτες αργά ή 
γρήγορα θα έρθουν σε σύγκρουση μεταξύ 
τους. Στη σύγκρουση αυτή, τα ισλαμικά κράτη συμμετέ¬ 
χουν αξιοποιώντας το γεγονός ότι ο ισλαμικός κόσμος χρη¬ 
σιμέυσε και ακόμη χρησιμεύει στη Δύση ως αποθήκη φθη¬ 
νών εργατών και φθηνών πρώτων υλών. Το ισλάμ δηλαδή 
ως ιδεολογία αξιοποιεί τα υπαρκτά αντιιμπεριαλιστικό αι¬ 
σθήματα των μουσουλμάνων υπηκόων και αξιοποιεί την 
κοινωνική απήχηση που έχει αποκτήσει, λόγω των υποσχέ¬ 
σεων που παρέχει για καλύτερες συνθήκες ζωής. Το αποτέ¬ 
λεσμα τελικά είναι ότι έτσι στήνονται κρατικές οντότητες, 
ποιοτικά όμοιες αλλά αντίπαλες των δυτικών καπιταλιστι¬ 
κών κρατών. 

Σε κάθε περίπτωση οι μόνοι χαμένοι του πολέμου αυτού 
είναι οι μουσουλμάνοι εργάτες, που και στη Δύση και στην 
Ανατολή βρίσκονται μπροστά στις κάννες των αφεντικών. 

Μόνο προς το παρόν όμως. Ο πόλεμος των αφεντικών α¬ 
φορά όλους όσους προορίζονται να γίνουν κρέας για τα 
κρατικά κανόνια. Αφορά όλους εμάς τους εργάτες και τις 
εργάτριες, ανεξαρτήτως θρησκεύματος και πολιτισμικής 
ταυτότητας. 

Θα πρέπει τώρα να δούμε ακριβώς το πως εξελίσσονται 
τα εναντίον μας σχέδια. Και θα το κάνουμε ξεκινώντας από 
τον αντιμουσουλμανικό ρατσισμό, αυτή την κεντρική 
φασιστική ιδεολογία του 21ου αιώνα. 


Διαδήλωση στο Ιράκ, κάπου στο 2006 















Ο ΑΝΤΙΜΟΥΣΟΥΛΜΑΝIΚΟΣ ΡΑΤΣΙΣΜΟΣ ΚΑΙ ΠΟΥ ΧΡΗΣΙΜΕΥΕΙ 

ΕΛΕΥΘΕΡΙΑ ΕΝΑΝΤΙΟΝ ΣΚΟΤΑΔΙΣΜΟΥ: ΤΟ ΠΑΡΑΔΕΙΓΜΑ ΤΗΣ ΜΑΝΤΗΛΑΣ ΣΤΗ ΓΑΛΛΙΑ 


Οι δυτικοί αναλυτές, ανθρωπιστές, κρατικοί ιθύνοντες και 
μπάτσοι, επιδεικνύουν αστείρευτο ενδιαφέρον για την κατα¬ 
πίεση των μουσουλμάνων γυναικών. Η σχετική θεματολογία 
εμφανίζεται τόσο συχνά στα μμε που έχει καταντήσει τετριμ¬ 
μένη. Στη Γαλλία λοιπόν, οι μουσουλμάνοι επιμένουν να υπο¬ 
χρεώνουν τις γυναίκες και τις κόρες τους να φορούν μπούρ- 
κες και μαντήλες. Η τουρκική κοινότητα της Γερμανίας υπο¬ 
χρεώνει μετά μανίας τις κόρες της σε καταναγκαστικούς γό¬ 
μους. Οι μαροκινοί της Ολλανδίας βλέπουν με καλό μάτι την 
κλειτοριδεκτομή. Οι Πακιστανοί της Μεγάλης Βρετανίας 
φέρνουν γυναίκες από το Πακιστάν και τις παντρεύονται 
δίχως να τις έχουν ξαναδεί... 

Το συμπέρασμα είναι γενικό και εύκολο: Οι μουσουλμάνοι, 
μας λένε, είναι σκοταδιστές, ορκισμένοι εχθροί της ελευθε¬ 
ρίας γενικά και των γυναικών ειδικότερα! 

Βέβαια, ο καθένας ξέρει πως ο "δυτικός κόσμος" έχει ορι¬ 
σμένα δικά του προβλήματα όσον αφορά τη θέση της γυναί¬ 
κας. Για παράδειγμα, κάπου κρυμμένες υπάρχουν χιλιάδες 
γυναίκες που βιάζονται καθημερινά στα σκλαβοπάζαρα της 
καταναγκαστικής πορνείας. Στην ανεκτική ολλανδική κοινω¬ 
νία, τα μπουρδέλα διαθέτουν βιτρίνες σαν τα χασάπικα. 
Στην Ελλάδα, ο "καταναγκαστικός γάμος" αποτελούσε κανό¬ 
να μέχρι τη δεκαετία του '60 και συνεχίζει μέχρι σήμερα να 
ζει και να βασιλεύει στη γεμάτη κωλόμπαρα επαρχία. Σε όλη 
την "πολιτισμένη Δύση", η πιο διαφημισμένη διέξοδος από 
τη φτώχεια για τις όμορφες κόρες της εργατικής τάξης είναι 
αυτή του "μοντέλου" με ό,τι αυτό συνεπάγεται... 

Αλλά δεν είναι ανάγκη να καταφύγουμε σε συγκρίσεις. Για- 
τί οι λόγοι περί "μουσουλμανικού σκοταδισμού" δεν είναι 
παρά έντεχνες ρατσιστικές κατασκευές! Και μάλιστα χρη¬ 
σιμεύουν για να συγκαλύψουν την καταπίεση των μου¬ 
σουλμάνων μεταναστών εργατών! 

Για παράδειγμα, ίσως να εκπλαγεί κανείς αν μάθει ότι ή¬ 
δη από το 1989, ο γαλλικός σχολικός κανονισμός απαγόρευε 
στους μαθητές "να φέρουν θεαματικά θρησκευτικά διακριτι¬ 
κά και κοσμήματα". Αυτό σήμαινε πως στα γαλλικά σχολεία 
οι θεαματικές μαντήλες απαγορεύονταν, αλλά τα μη θεαμα¬ 
τικά χριστιανικά σταυρουδάκια επιτρέπονταν! 

Σα να μην έφτανε αυτό όμως, στις αρχές του 2004, η απα¬ 
γόρευση της μαντήλας στα γαλλικά σχολεία έγινε νόμος του 
κράτους με ψήφους που προέρχονταν από όλες τις παρατά¬ 
ξεις της γαλλικής βουλής, του κομμουνιστικού κόμματος συ¬ 
μπεριλαμβανομένου. Ακολούθησε σωρεία ρητοριών από 
γαλλίδες φεμινίστριες που καταδίκαζαν τη μαντήλα. Ο "σύν¬ 
δεσμος για τα δικαιώματα των γυναικών" για παράδειγμα, 
καταδίκασε τη μαντήλα και συμφώνησε με το κράτος, ως ε¬ 
ξής: 

Το πλήθος των μαντηλιών που επιδεικνύουν κορίτσια, τα 
οποία συνειδητά ή ασυνείδητα παίζουν το παιχνίδι των 
φονταμενταλιστών, θέτει σε αμφισβήτηση το κοσμικό 
κράτος και ταυτόχρονα τις κατακτήσεις του κινήματος 
μας... 

Η "ελευθερία" μίλησε! Υπάρχει όμως κάτι που ελάχιστοι το 
ξέρουν: Τα κορίτσια που "συνειδητά (!) ή ασυνείδητα έπαι¬ 


ζαν το παιχνίδι των φονταμενταλιστών", ήταν μόλις εξακό¬ 
σια σε σύνολο δεκάδων χιλιάδων μουσουλμάνων 
μαθητριών! Δηλαδή η μαντήλα στα γαλλικά σχολεία ήταν 
ένα αριθμητικά περιθωριακό φαινόμενο που μπήκε στο στό¬ 
χαστρο για να δικαιολογήσει ένα πολύ ευρύτερο! 

Πράγματι, αυτά τα εξακόσια κορίτσια, μαζί με δεκάδες χι¬ 
λιάδες άλλα που δεν φορούν μαντήλα, ζουν σε μια κοινωνία 
που έχει σπρώξει τους μετανάστες της στο περιθώριο όσο 
δεν παίρνει άλλο. Όπως μάθαμε κατά τη διάρκεια των τελευ¬ 
ταίων ταραχών στα παρισινά προάστια, οι μουσουλμάνες 
μαθήτριες, όπως και οι γονείς και τ' αδέρφια τους, ζουν σε 
γειτονιές στις οποίες "όποιος κινείται ελέγχεται από την α¬ 
στυνομία δύο φορές τη μέρα, ειδικά όποιος ντύνεται άε 
5ουεΓιε [δηλαδή παραδοσιακά]". Ζουν σε μια χώρα που η 
τελευταία προεκλογική περίοδος κινήθηκε γύρω από το ζή¬ 
τημα "της επικινδυνότητας των μεταναστών" και ο νεοναζί 
Λεπέν ήρθε δεύτερος με 20%. Δουλεύουν σε μια χώρα όπου 
όταν δίνεις συνέντευξη για δουλειά "το πιο σημαντικό στοι¬ 
χείο είναι η διεύθυνσή σου", αν δηλαδή ζεις ή όχι στα προ¬ 
άστια των Αράβων. Κατοικούν δίπλα σε ανθρώπους "το 78% 
των οποίων θεωρεί το Ισλάμ κίνδυνο για τη χώρα". Άνθρω¬ 
ποι σαν αυτές τις μικρές μαθήτριες πρέπει να μάθουν να α¬ 
νέχονται περισσότερες από 200 ρατσιστικές επιθέσεις το 
χρόνο! 

Πολύ λογικά λοιπόν, ορισμένες μαθήτριες φορούν τη μα¬ 
ντήλα σαν "ένδειξη ότι ανήκουν σε μια ομάδα που ξέρει πως 
υφίσταται την απόρριψη, αφήνοντας στην άκρη τη θρησκευ¬ 
τική της σημασία". Μπορεί επίσης να πρέπει να σημειωθεί 
ότι, παρά τον "ισλαμικό σκοταδισμό", αυτά τα κορίτσια πή¬ 
γαιναν στο σχολείο για να μορφωθούν. Μάλιστα οι εννιά 
στις δέκα από τις μικρές σκοταδίστριες έβγαλαν τις μαντή¬ 
λες προκειμένου να τους επιτραπεί να συνεχίσουν να πηγαί¬ 
νουν σχολείο! 

Αλλά όλ' αυτά είναι αδιάφορα για τους υπέρμαχους της 
"ελευθερίας"! Οι περίπου εξήντα κοπέλες που επέμειναν να 
φοράνε τη μαντήλα διώχτηκαν από το σχολείο. Έχασαν το 
δικαίωμα στη μόρφωση, στο όνομα της "ελευθερίας". Και ε- 
παλήθευσαν συμβολικά πως οι αγράμματοι και σκοταδιστές 
μουσουλμάνοι της Γαλλίας έχουν τη μοίρα που τους αξίζει! 

Το παράδειγμα της μαντήλας καταδεικνύει την ουσία του 
"μουσουλμανικού σκοταδισμού": Οι δυτικές κοινωνίες μι¬ 
λούν παθιασμένα για την "ελευθερία του ατόμου" και τα 
"ανθρώπινα δικαιώματα". Αλλά οι ίδιες κοινωνίες, δίχως κα¬ 
μιά εξαίρεση, έχουν δημιουργήσει μεγάλα τμήματα του πλη¬ 
θυσμού τους -τους μετανάστες- στα οποία δεν αναγνωρίζε¬ 
ται κανένα δικαίωμα. Για τα πλήθη των μουσουλμάνων 
μεταναστών, η πολύτιμη ιδιότητα του "πολίτη", έχει αφαιρε- 
θεί στην πράξη. Σε αυτά τα άτυπα δυτικά απαρτχάιντ, 
κάθε συζήτηση περί "ελευθερίας" (της "έκφρα¬ 
σης", "των γυναικών" κλπ) είναι κρατικά επιδοτού¬ 
μενη. Και χρησιμεύει για να δικαιολογήσει την πε¬ 
ραιτέρω καταπίεση των μουσουλμάνων μετανα¬ 
στών. 

Παρακάτω θα μιλήσουμε για έναν άλλο, εξίσου ύ¬ 
πουλο ιδεολογικό χειρισμό. Τον λεγόμενο "μουσουλ¬ 
μανικό ανορθολογισμό". 

ΘΑΝΑΤΟΣ ΓΙΑ ΟΛΟΥΣ: 

Η ΜΑΓΙΚΗ ΚΑΤΑΣΚΕΥΗ ΤΟΥ “ΠΥΡΗΝΑ ΕΝ ΥΠΝΩΣΕΙ” 


Έτσι λοιπόν, η παράδοξη κατασκευή της τυφλής "ισλαμικής τρομοκρατίας" 
χρησιμοποιεί τα στερεότυπα περί σκοταδιστών και ανορθολογιστών 
μουσουλμάνων για να περιγράφει μια υποτιθέμενη "μουσουλμανική μανία 
θανάτου". Η βασική κατασκευή μέσω της οποίας αυτή η "μανία θανάτου" 
παράγει καταπίεση των μουσουλμάνων στο εσωτερικό των δυτικών κοινωνιών 
και χρησιμοποιείται για το χτίσιμο των ολοκληρωτισμών του 21ου αιώνα, 
λέγεται "πυρήνας εν υπνώσει". 

Διόλου τυχαία, η πρώτη εμφάνιση του "πυρήνα εν υπνώσει" που βρήκαμε 
στον ημερήσιο τύπο προέρχεται από το Σεπτέμβριο του 2001. Λίγο μετά την 
κατάρρευση των δίδυμων πύργων, η σύνοδος των απανταχού Ευρωπαίων 
πρακτόρων συνήλθε εσπευσμένα στις Βρυξέλλες. Μετά το πέρας της μάζω¬ 
ξης, κάποιες βασικές αρχές διατυπώθηκαν δημοσίως: 

Μετά τη συνάντηση, ο Βέλγος αξιωματούχος Μπερνάρ Μισέλ τόνισε πως 
"είναι σαφές ότι εδώ έχουμε να κάνουμε με ένα δίκτυο από ριζοσπάστες 
ισλαμιστές μουτζαχεντίν που έχει εξαπλωθεί σε ολόκληρη την Ευρώπη". 
Το έργο των ευρωπαϊκών αρχών δυσκολεύει πολύ κι από την τακτική αυ¬ 
τών των "εν υπνώσει πυρήνων". Άνθρωποι που ζουν μια απολύτως 
κανονική ζωή, συχνά μάλιστα απολύτως προσαρμοσμένη 
στα δυτικά πρότυπα (χωρίς έντονα στοιχεία ισλαμικών πα¬ 
ραδόσεων), που δεν έχουν δώσει αφορμή για υποψίες. Μπο¬ 
ρεί να ζουν έτσι επί χρόνια και κάποια μέρα, με ένα απλό τηλεφώνημα, να 
προχωρήσουν στο πιο ανατριχιαστικό τρομοκρατικό χτύπημα. 

Να λοιπόν πώς χρησιμοποιείται η παράλογη μανία θανάτου των μουσουλ¬ 
μάνων! Όπως μας λένε οι "αξιωματούχοι" (δηλ. οι πράκτορες), δεν είναι ό¬ 
λοι οι μουσουλμάνοι παρανοϊκοί τρομοκράτες. Αλλά οποιοσδήποτε μουσουλ¬ 
μάνος μπορεί να είναι παρανοϊκός! Ακόμη κι αν φαίνεται "φυσιολογικός". Αυ¬ 
τή η υποδειγματική ιδεολογική τρίπλα φορτώνει την κρυφή αλλά άμεσα 
εκδηλώσιμη μανία θανάτου στο σύνολο του μουσουλμανικού πληθυσμού 
του πλανήτη! 

Αλλά δεν είναι μόνο αυτό! Με την τρέλα της τυφλής τρομοκρατίας να τους 
δίνει φτερά, οι κρατικοί σχηματισμοί ανακαλύπτουν και εγκαθιστούν μια νέα 
έννοια του θανάτου που, ετούτη τη φορά, αφορά τους "καλούς" υπηκόους 
τους. Αυτή η νέα έννοια πρωτοεμφανίστηκε μετά την επίθεση στους δίδυμους 
πύργους. Τότε ήταν που οι σημαντικότερες κριτικές στην αμερικανική κρατική 
μηχανή ήταν εκείνες που της απέδιδαν... ολιγωρία! Σύμφωνα με τους 
κριτικούς, ο πρόεδρος -δηλαδή το κράτος- αμέλησε να καταρρίψει τα 
αεροπλάνα μαζί με όλους τους επιβάτες τους! Θα έσωζε έτσι πολύ 
περισσότερους! 

Αλλά αυτοί που έκαναν πράξη τις αμερικανικές ιδέες ήταν οι Ρώσοι. Κατά τη 
διάρκεια μιας ομηρίας στο θέατρο της Μόσχας, το ρωσικό κράτος σκότωσε 
με αέρια πάνω από εκατό άμαχους πολίτες του προκειμένου... να τους σώσει 
από την τρομοκρατία. Μετά από λίγους μήνες επανέλαβε. Αυτή τη φορά με 
ανήλικα παιδιά κατά τη διάρκεια ομηρίας σε σχολείο του Μπεσλάν. 

Τέτοιες πρωτοφανείς ιδέες εμφανίζονται σε όλα τα δυτικά κράτη, και το 
ελληνικό δεν εξαιρείται. Μόλις πέρυσι ο Έλληνας πρωθυπουργός δήλωνε 
έτοιμος να καταρρίψει το κυπριακό αεροπλάνο της "Ήλιος" που έμεινε 
ακυβέρνητο. Ευτυχώς, είπαν, πρόλαβε κι έπεσε μόνο του... 

Εδώ λοιπόν βρίσκονται οι πολύτιμοι πρωτοκοσμικοί υπήκοοι. Πίστεψαν στην 
κατωτερότητα και το σκοταδισμό των μουσουλμάνων. Πίστεψαν στον 
ανορθολογισμό τους. Πίστεψαν στη μανία τους με το θάνατο. Βοήθησαν στην 
υποτίμηση των μουσουλμάνων, σίγουροι πως τα δικά τους τομάρια είναι 
πολύτιμα. Και ξαφνικά βρίσκουν τις ζωές τους να αξίζουν όλο και λιγότερο. 
Ξαφνικά τα ίδια τους τα κράτη εξοπλίζονται, παρατάσσουν στρατό στους 
δρόμους, και -ω του θαύματος!- νοιάζονται όλο και λιγότερο για τις ζωές και 
την ελευθερία των υπηκόων τους. Τη στιγμή που μιλάμε, το λόγο τον έχουν 
τα κράτη. Και μπροστά σε αυτούς τους τρομοκράτες, όλοι οι υπόλοιποι 
είναι ερασιτέχνες. Έτσι έχει δείξει η ιστορία. 

Ας δούμε τώρα τα αποτελέσματα. 


ΚΑΙ ΜΕΤΑ ΠΟΥ ΤΟΥΣ ΠΙΑΝΟΥΝ 
ΤΙ ΓΙΝΕΤΑΙ; 

Τα μέλη των πυρήνων εν υπνώσει, μάλλον δεν 
είναι τόσο επικίνδυνα άτομα όσο λέγεται. Για πα¬ 
ράδειγμα, μέσα στο 2002, πριν ακόμη από τις 
τρομοκρατικές επιθέσεις στο μετρά της Μαδρίτης, 
οι ισπανικές μυστικές υπηρεσίες είχαν προλάβει 
να συλλάβουν "πάνω από είκοσι ύποπτους για 
διασυνδέσεις με το δίκτυο του Οσάμα Μπιν Λά- 
ντεν. Οι μισοί αφέθηκαν ελεύθεροι με εγγύηση" 
[Ελευθεροτυπία 25/1/03]. Ότι πάνω από δέκα ε¬ 
πικίνδυνοι μουσουλμάνοι τρομοκράτες αφέθηκαν 
ελεύθεροι με εγγύηση δεν είναι και πολύ παράξε¬ 
νο, δεδομένου του είδους των "στοιχείων" που α¬ 
νακαλύπτονταν κατά τη σύλληψή τους. Όπως μας 
πληροφορούσαν οι ίδιες πηγές με θανάσιμη σο¬ 
βαρότητα λίγους μήνες πριν από το προηγούμενο 
δημοσίευμα, 

Η ισπανική αστυνομία συνέλαβε χθες τρεις άν- 
δρες συριακής καταγωγής ως ύποπτους για 
συμμετοχή στο τρομοκρατικό δίκτυο της Αλ 
Κάιντα. Στην κατοχή τους βρέθηκαν 
βιντεοκασέτες με σημαντικά αμερικανικά 
κτίρια και μνημεία, μεταξύ των οποίων και οι 
δίδυμοι πύργοι... 

[Ελευθεροτυπία 1 7/7/2002, 
η έμφαση δική μας] 

Το πιο περίεργο με τους "πυρήνες εν υπνώσει", 
είναι ότι, ενώ οι προληπτικές συλλήψεις καταλαμ¬ 
βάνουν σταθερά και σχεδόν καθημερινά χώρο 
στις εφημερίδες, οι δίκες και οι καταδίκες 
των δυνάμει τρομοκρατών ποτέ δεν εμ¬ 
φανίζονται. Ίσως το γεγονός να έχει σχέση με 
την κατάσταση που περιγράφει ο Ιμπραήμ Μό- 
γκρα, πρόεδρος της ομοσπονδιακής επιτροπής 
βρετανικών τεμένων: 

Συνήθως οι συλλήψεις είναι υψηλού προφίλ, με 
μεγάλη κάλυψη των μήντια, και μετά από λίγες 
ώρες ή ημέρες οι περισσότεροι ελευθερώνο¬ 
νται χωρίς να μαθαίνει κανείς τίποτα. Αυτό αυ¬ 
ξάνει την εντύπωση ότι η μουσουλμανική κοι¬ 
νότητα είναι μια τεράστια δεξαμενή τρομο¬ 
κρατών... Πολλοί νέοι [ενν. μουσουλμάνοι] γε¬ 
λούν όταν ακούν ότι "η αστυνομία εξετάζει 
στοιχεία που βρέθηκαν". Ναι, αλλά τι βρέθη¬ 
κε; 

[Ελευθεροτυπία 11 /8/2006] 

Πάντως τα "στοιχεία" δεν είναι πάντοτε απα¬ 
ραίτητα. Για παράδειγμα, στις 29/11 του 2005 
(Καθημερινή), με αφορμή τη σύλληψη ενός ακόμη 
"πυρήνα εν υπνώσει", αυτή τη φορά στη Βοσνία, 
μάθαμε την τύχη του προηγούμενου βοσνιακού 
πυρήνα: ήταν έξι Αλγερινοί που συνελήφθησαν το 
2002 και αθωώθηκαν όλοι σε βοσνιακό δικαστή¬ 
ριο. Μετά την αθώωση, οι έξι Αλγερινοί παραδό¬ 
θηκαν στις ΗΠΑ και βρίσκονται ακόμη στο στρα¬ 
τόπεδο του Γκουαντάναμο. 

ΟΙ ΑΙΤΙΕΣ ΠΟΥ ΕΓΙΝΑΝ ΑΠΟΤΕΛΕΣΜΑΤΑ (1) 
Ο ΝΕΟΣ ΠΟΛΕΜΙΚΟΣ ΟΛΟΚΛΗΡΩΤΙΣΜΟΣ 


Μετά την επίθεση στους δίδυμους πύργους, ένα σημα¬ 
ντικό πολιτικό σύνθημα εμφανίστηκε στους τοίχους των 
βρετανικών τζαμιών. Ήταν σύντομο: "Εκδικήσου για τις 
ΗΠΑ. Σκότωσε κι εσύ ένα μουσουλμάνο!". Και ήταν και ε¬ 
πίκαιρο: Οι ρατσιστικές επιθέσεις στα πρωτοκοσμικά 
κράτη, κατά κύριο λόγο έχουν για στόχο μουσουλμάνους, 
αυξάνονται διαρκώς εδώ και πέντε χρόνια, και σήμερα 
μετριούνται σε χιλιάδες ετησίως. 

Μαζί με τις επιθέσεις, αυξάνονται και τα ποσοστά των 
ακροδεξιών κομμάτων. Αυτή τη στιγμή, ακροδεξιά 
κόμματα διαθέτουν ποσοστά άνω του 15% ή συμμετέχουν 
σε συνασπισμούς εξουσίας σε αρκετές ευρωπαϊκές χώρες 
(τη Δανία, το Βέλγιο, τη Γαλλία, την Ολλανδία, μέχρι πρό¬ 
τινος στην Ιταλία, κλπ). Στις υπόλοιπες ευρωπαϊκές χώρες, 
τα ήδη υπάρχοντα κόμματα εξουσίας είναι τόσο ακροδε¬ 
ξιά που κάνουν τη δουλειά μια χαρά. 

Εντωμεταξύ, οι αντιμεταναστευτικές νομοθεσίες 
αλλάζουν σαν τα πουκάμισα, και πάντα προς το χειρότερο 
(χειρότερο για τους μετανάστες φυσικά). Στη Γερμανία 
για παράδειγμα, η σχετική νομοθεσία που καταρτίστηκε 
στις αρχές του 2005, ήταν σχεδιασμένη για να οδηγήσει 
στην απέλαση 2.000 μεταναστών το χρόνο. Ήδη από το 
2004, το ολλανδικό κράτος προχωρούσε σε δεκάδες χιλιά¬ 
δες απελάσεις... 

Με εντελώς όμοιο τρόπο, οι " αντιτρομοκρατικές νο¬ 
μοθεσίες" ξεφυτρώνουν σαν τα μανιτάρια και είναι όλες 
τους τόσο ακραίες, που μόλις δέκα χρόνια πριν, θα ήταν 
απλά αδιανόητες. Για παράδειγμα, από το 2003, το βρε¬ 
τανικό κράτος μπορούσε να κρατά προφυλακισμένους 
όποιους "ύποπτους" ήθελε για δύο εβδομάδες δίχως να 
δίνει λογαριασμό σε κανένα. Αλλά με νόμο που ψηφίστη¬ 
κε φέτος, το όριο ανέβηκε σε 28 ολόκληρες ημέρες. Το νέ¬ 
ο όριο εφαρμόστηκε και με το παραπάνω στον "πυρήνα 
εν υπνώσει" που συνέλαβαν οι Βρετανοί μπάτσοι τον πε¬ 
ρασμένο Αύγουστο. 

Μετά τις συλλήψεις του Αυγούστου, οι Ευρωπαίοι Υπουρ¬ 
γοί Εσωτερικών συνήλθαν σε άτυπη σύνοδο και εξέτασαν 
την υιοθέτηση ενός "συστήματος θετικής χρήσης στερεο¬ 
τύπων" για τον εντοπισμό τρομοκρατών. Αυτό σημαίνει ό¬ 


τι "θα χρησιμοποιούνται φυσιογνωμικά και ενδυματολογι- 
κά χαρακτηριστικά για να εντοπίζονται όσοι μοιάζουν να 
προέρχονται από ευαίσθητες περιοχές". Σύμφωνα με τους 
Ευρωπαίους υπουργούς δεν υφίσταται θέμα ρατσισμού, 
γιατί ο έλεγχος των ύποπτων επιβατών θα γίνεται πολύ 
πριν από την πτήση, με τη χρήση "βιομετρικών συστημά¬ 
των καταγραφής προσώπων και οφθαλμικών χαρακτηρι¬ 
στικών". Σε αντίθεση με αυτές τις 5θίί ιδέες, το γαλλικό και 
το ολλανδικό κράτος εξέφρασαν την επιθυμία τους, εφό¬ 
σον ξεπεράσουν τα νομικά προβλήματα, να επιβάλ¬ 
λουν ειδικό καθεστώς ελέγχου για τους μου¬ 
σουλμάνους επιβάτες. 

Να λοιπόν πώς από τις ιδέες μπορούμε μια χαρά να πε¬ 
ράσουμε στις πράξεις. Είναι απ' όσο ξέρουμε η πρώτη 
φορά μετά τον Β' παγκόσμιο πόλεμο που ένα 
κομμάτι πληθυσμού των πρωτοκοσμικών κοι¬ 
νωνιών μετατρέπεται επισήμως σε διακριτή 
κατηγορία και μπαίνει στο στόχαστρο με κρι¬ 
τήρια φυλής ή θρησκείας. Ας σκεφτούμε για λίγο τη 
γαλλο-ολλανδική πρόταση, την εφαρμογή και τις συνέ- 
πειές της. Πώς κατηγοριοποιείται κάποιος ως "μουσουλ¬ 
μάνος"; Πώς ξεχωρίζει; Πώς είναι ένα αεροδρόμιο με δυο 
σειρές αναμονής; Και το πιο σημαντικό: Γιατί να μην επε¬ 
κταθεί η διάκριση μουσουλμάνων και χριστιανών και σε 
άλλες περιπτώσεις πιθανών στόχων τρομοκρατικής επίθε¬ 
σης; Γιατί όχι και στα τραίνα; Τα λεωφορεία; Τα 
σχολεία; Τις συναυλίες; Τις πλατείες; 

Απαρτχάιντ. Έτσι ονομάζονται τα καθεστώτα που με θε¬ 
σμικό τρόπο νομιμοποιούν και επιβάλλουν διακρίσεις εις 
βάρος κομματιών του πληθυσμού τους. Αλλά καθώς οι δυ¬ 
τικές κοινωνίες παλαβώνουν καθημερινά από τον τρόμο 
του "τυφλού χτυπήματος", καθώς παραδίδονται στις χα¬ 
ρές του ρατσισμού, τα ονόματα έχουν πάψει να απασχο¬ 
λούν, η λογική έχει στομώσει, η ηθική κοιμάται τον ύπνο 
του δικαίου. Οι δυτικές καπιταλιστικές δημο¬ 
κρατίες κατρακυλάνε προς τον φασισμό δί¬ 
χως μέτρο. Καθώς τα πράγματα εξελίσσονται, ακόμη κι 
αυτή η διατύπωση κινδυνεύει να μετατραπεί σε ευφημι¬ 
σμό. 


ΟΙ ΑΙΤΙΕΣ ΠΟΥ ΕΓΙΝΑΝ ΑΠΟΤΕΛΕΣΜΑΤΑ (2): 

Ο “ΠΟΛΕΜΟΣ ΤΩΝ ΠΟΛΙΤΙΣΜΩΝ” ΕΙΝΑΙ ΠΟΛΕΜΟΣ (ΣΚΕΤΟ) 


Υποτίθεται πως αυτά που εξελίσσονται μπρος μας είναι ένας 
"πόλεμος των πολιτισμών" που προβλέφθηκε και αναλύθηκε 
από έναν κάποιο κύριο 53πιυθΙ ΗυηΙίπηΐοπ το 1996. Αλλά η 
απαρίθμηση τίτλων από βιβλία, δε σημαίνει πως αυτοί που τα 
απαριθμούν τα έχουν διαβάσει κιόλας. Εμείς από την άλλη, 
κάναμε τον κόπο να διαβάσουμε το βιβλίο του, με τίτλο "Η 
Σύγκρουση των Πολιτισμών". Και το βρήκαμε εξαιρετικά εν¬ 
διαφέρον. 

Ποιος είναι ο ΗυπίίηηΙοη 

Ο ΗυηΐίηηΙοπ είναι ένας αμερικανός ακροδεξιάς, διανοού¬ 
μενος και καθηγητής του Η 31^/31x1. Από τη δεκαετία του '60, 
ως μέλος επιτροπών, ΙήίπΙ< Ι3π1<5 και πάσης φύσεως ακροδε¬ 
ξιών "ιδρυμάτων", προσφέρει τις ιδέες του σε ένα ευρύ φά¬ 
σμα κρατικών πελατών που ξεκινάει από την κυβέρνηση των 
ΗΠΑ και φτάνει μέχρι τη στρατιωτική χούντα της Βραζιλίας 


(1972). Ο ΗυπίϊπηΙοπ έχει κατά καιρούς υποστηρίξει ότι ο 
βομβαρδισμός άμαχων στο Βιετνάμ είναι σωστή στρατηγική, 
ότι η δημοκρατία ως πολίτευμα καλό θα ήταν να εγκαταλει- 
φθεί για λίγο, και ότι οι μαύροι στις ΗΠΑ καλό θα ήταν να ξα- 
ναγυρίσουν στην κατάσταση πριν από το 1960. 

Ο ΗυηίίηηΙοπ πρωτοδιατύπωσε ιδέες παρόμοιες με αυτές 
που εκφράζει στη "Σύγκρουση" το 1988. Η τότε εκτίμησή του 
ήταν ότι "κατά τις προσεχείς δεκαετίες" η Ιαπωνία και η 
Κίνα θα εξελίσσονταν σε περιφερειακές δυνάμεις ι¬ 
κανές να προκαλέσουν την παντοκρατορία των ΗΠΑ. 
Όπως θα δούμε, αυτό ήταν και είναι το πραγματικό πρόβλη¬ 
μα. 

Η σύγκρουση των πολιτισμών 

Υποτίθεται πως η θέση του βιβλίου του ΗυηΐίηηΙοπ είναι ότι 
η ανθρωπότητα χωρίζεται σε "πολιτισμούς" δηλαδή σε στα- 

θερά συλλογικά υποκείμενα τα οποία προσδιορίζονται από τη 
θρησκεία, τη γλώσσα και γενικά "τον πολιτισμό". Αυτά τα 
συλλογικά υποκείμενα είναι καταδικασμένα είτε να ζουν χωρι¬ 
στά είτε να έρχονται σε σύγκρουση. 

Αν όμως κάνει κανείς τον κόπο να διαβάσει το βιβλίο, θα α¬ 
νακαλύψει έκπληκτος πως η βασική του ιδέα είναι στην πραγ¬ 
ματικότητα η εξής: 

α) Ο πολιτισμός που ονομάζεται "Δύση" είναι στην ουσία οι 
ΗΠΑ, η Μεγάλη Βρετανία, ο Καναδάς και η Αυστραλία, μέσες 
άκρες δηλαδή η "συμμαχία των προθύμων" που εισέβαλε στο 
Ιράκ. 

β) Το τέλος του ψυχρού πολέμου βρήκε τη "Δύση", όχι νική¬ 
τρια, αλλά σε κατάσταση παρακμής. Ενδεικτικά, το τέταρτο 
κεφάλαιο ονομάζεται "Η εξασθένιση της Δύσης" και είναι γε¬ 
μάτο πίνακες που επιδεικνύουν τη δημογραφική, οικονομική 
και στρατιωτική υποχώρηση της "Δύσης", έναντι της Κίνας, 
της Ρωσίας, της Ιαπωνίας, των μουσουλμανικών κρατών 
(όλων μαζί!), κλπ. 

γ) Οι μεγάλοι αντίπαλοι της "Δύσης" είναι η Κίνα, η Ρωσία 
και ο μουσουλμανικός κόσμος. Και το μέλλον προβλέπεται 
εμπόλεμο: "Η αυταπάτη της αρμονίας με το τέλος του ψυχρού 
πολέμου διασκορπίστηκε από εθνικές συγκρούσεις και εθνο- 
καθάρσεις, από την εμφάνιση νέων διακρατικών συμμαχιών 
και συγκρούσεων... από την αυξανόμενη δύναμη της Κίνας." 
(σελ. 32) 

δ) Όσο για το τι πρέπει να γίνει; "Στο παρελθόν οι αμερικα¬ 
νικές κυβερνήσεις δοκίμασαν να αναπτύξουν σχέσεις [με τη 
Ρωσία και την Κίνα] στη θέση της φυσικής σύγκρουσης 
συμφερόντων ανάμεσα στις ΗΠΑ και αυτές τις χώρες... [Πα- 
ρολ'αυτά], εάν οι μη δυτικές κοινωνίες πρόκειται 
για άλλη μια φορά να διαμορφωθούν από τη 
δυτική κουλτούρα, αυτό θα συμβεί μόνο ως α¬ 
ποτέλεσμα της δυτικής δύναμης... Ο ιμπεριαλι¬ 
σμός είναι η αναγκαία και λογική συνέπεια της 
παγκοσμιότητας" (σελ. 364-6). 

Με λίγα λόγια, η "σύγκρουση των πολιτισμών" είναι ο τί¬ 
τλος που σκέφτηκαν τα ακροδεξιά ίΓιίηΚ ΐ3πΙ< της δεκαετίας 
του '90 για να ονοματίσουν τις διακρατικές συγκρούσεις 
που έβλεπαν στον ορίζοντα. Αυτές οι συγκρούσεις δεν 
ήταν διόλου πολιτισμικές ή ιδεολογικές, αλλά -ό¬ 
πως πάντα- συγκρούσεις υλικών συμφερόντων, 
κατά κύριο λόγο μεταξύ ΗΠΑ, Κίνας και Ρωσίας. Ο 
παλιός καλός ιμπεριαλισμός χτυπούσε την πόρτα ήδη από τό¬ 
τε. Και ο κύριος ΗυηΙίηςψοη το πήρε χαμπάρι νωρίς. 

Το Ισλάμ και ο ΗυηΙϊηι^ίοη 

Η πιο διάσημη αντιμουσουλμανική αποστροφή του 
ΗυηύηςιΙοη είναι εκείνη σύμφωνα με την οποία "Τα σύνορα 
του Ισλάμ είναι βαμμένα με αίμα". Κατά ΗυπϋηηΙοπ το Ισλάμ 
είναι ιδιαίτερα αιμοβόρο, πράγμα που αποδεικνύεται από το 
ότι "στις αρχές της δεκαετίας του '90 τα δύο τρίτα με τρία τέ¬ 
ταρτα των πολέμων μεταξύ διαφορετικών πολιτισμών ήταν 
πόλεμοι μεταξύ μουσουλμάνων και μη μουσουλμάνων". 

Αυτή η διαπίστωση είναι βέβαια σωστή. Το ίδιο είναι και μί¬ 
α άλλη. Ότι την ίδια περίοδο ή λίγο μετά, τα τρία τέταρ¬ 
τα των προσφύγων λόγω πολέμου παγκοσμίως 
ήταν επίσης μουσουλμάνοι. 

Δίκιο είχε λοιπόν ο ΗυηΙίηςιίοη! Στο πρώτο μισό της δεκαε¬ 
τίας του '90, οι μουσουλμάνοι ήδη σφαγιάζονταν σε κάθε γω¬ 
νιά του πλανήτη. Στη Βοσνία, στην Τσετσενία, στον πρώτο πό¬ 
λεμο του Ιράκ, εκατοντάδες χιλιάδες νεκροί μουσουλμάνοι 
πλήρωναν με αίμα τη σημασία της γεωπολιτικής τους θέσης 
στις απαρχές της ιμπεριαλιστικής σύγκρουσης που περιέγρα¬ 


φε η "Σύγκρουση των Πολιτισμών". Ήδη ποταμοί μουσουλ¬ 
μανικού αίματος ενσάρκωναν την "αναγκαία και λογική 
συνέπεια" της σύγκρουσης διακρατικών συμφερόντων! 
Το μόνο που απέμενε στον ακροδεξιό Ηυηΐίηςψοη ήταν να ε¬ 
φεύρει μια δικαιολογία. Και εφηύρε τη "σύγκρουση των 
πολιτισμών", και πληρώθηκε με χρήμα και θέσεις σε επιτρο¬ 
πές, και μίλησε σε συνέδρια, και το άθλιο κατά τα άλλα βιβλί¬ 
ο του έγινε ένα από τα γνωστότερα κείμενα του τέλους του ει¬ 
κοστού αιώνα. 

Κατά τα άλλα, ας κρατήσουμε το συμπέρασμα: Ο "πόλε¬ 
μος των πολιτισμών" που έβλεπε ο ΗυηΙϊηςιΐοη 
στον ορίζοντα ήταν πόλεμος κρατικών συμφε¬ 
ρόντων. Πόλεμος ιμπεριαλισμών. 

Είναι ακριβώς ο ίδιος πόλεμος που ζούμε σήμερα. Οι μου¬ 
σουλμάνοι έχουν απλώς ("απλώς...") την ατυχία να βρίσκο¬ 
νται σε λάθος μεριά του πλανήτη. 

Πόλεμος 

Οι αμφιβολίες των αισιόδοξων φαντάζουν όλο και πιο γελοί¬ 
ες. Από τις 11 Σεπτέμβρη 2001 και μετά, ο δυτικός κόσμος εί¬ 
ναι σε πόλεμο. Η "ισλαμική τρομοκρατία" που υποτίθεται 
πως εκτρέφεται μέσα στις μουσουλμανικές κοινωνίες υπήρξε 
το πρόσχημα για στρατιωτικές επεμβάσεις στο Αφγανιστάν 
και το Ιράκ. Οι νεκροί μετριούνται ήδη σε εκατοντάδες χιλιά¬ 
δες. Αλλά δεν είναι ο αριθμός των νεκρών αυτό που μετράει. 
Είναι η γεωπολιτική σημασία αυτών των επεμβάσεων που θα 
έπρεπε να υποψιάζει και τον πλέον αδρανή εγκέφαλο: Αποτε¬ 
λεί κοινό τόπο ότι το αμερικανικό κράτος και οι σύμμαχοί του 
δεν ξεκινούν για εκστρατείες από αγάπη για τη δημοκρατία 
και τα ανθρώπινα δικαιώματα. Αυτό που διακυβεύεται είναι 
κρατικά συμφέροντα. 

Ναι, αλλά αφού υπάρχουν κρατικά συμφέροντα που προω¬ 
θούνται, δεν υπάρχουν κρατικά συμφέροντα που θίγονται; 
Δεν υπάρχουν αντίπαλοι για τους αμερικάνους πέρα από τους 
ανορθολογικούς τριτοκοσμικούς; 

Φυσικά. Είναι οι ίδιοι αντίπαλοι που έβλεπε ο Ηυηΐίηςψοη να 
καραδοκούν επιδιώκοντας να ανακόψουν την παγκόσμια κυ¬ 
ριαρχία των αφεντικών του. Είναι η Κίνα, η Ρωσία, η "παλαιά 
Ευρώπη", ορισμένες από τις πάλαι ποτέ "τίγρεις της Ασίας", 
και πάει λέγοντας. Τα ονόματα αυτών των κρατικών σχηματι¬ 
σμών αναφέρονται όλο και συχνότερα απέναντι από τα ονό¬ 
ματα των αμερικάνων και των συμμάχων τους, να παρακωλύ¬ 
ουν επεμβάσεις, να διαλύουν συμμαχίες, να επιτίθενται οικο¬ 
νομικά και στρατιωτικά στο αγγλοσαξονικό μπλοκ. 

Το μέγεθος των διακρατικών τσαμπουκάδων και τα γεωπο¬ 
λιτικά διακυβεύματα είναι τέτοιας σημασίας που δεν αφήνουν 
αμφιβολίες: Γι' αυτό καλπάζει ο ολοκληρωτισμός, γι' 
αυτό στοχοποιούνται οι μουσουλμανικοί πληθυ¬ 
σμοί, γι' αυτό οι αγορές όπλων ανθίζουν, γι αυτό η 
πυρηνική ενέργεια ξαναγίνεται "λύση" ποιος ξέρει 
σε ποιο πρόβλημα! Κυνηγώντας τους "ισλαμιστές 
τρομοκράτες" τα κράτη, τα μεγάλα κράτη του πρώ¬ 
του κόσμου, αργά ή γρήγορα θα έρθουν σε μεταξύ 
τους σύγκρουση! 

Τρελό; Ναι. Αλλά το μόνο λάθος είναι η χρήση του μέλλοντα! 
Ήδη, στη μάχη του Λιβάνου, κυνηγώντας τη Χεζμπολά το ισ- 
ραηλινό και το αμερικανικό κράτος βρήκαν απέναντι τους, ό¬ 
χι μόνο το Ιράν και τη Συρία, αλλά και τη διακριτική ρωσική 
παρουσία. Και χάσανε. 

Ο ΑΝΤΙ ΜΟΥΣΟΥΛΜΑΝΙΚΟΣ ΡΑΤΣΙΣΜΟΣ 
ΠΟΛΕΜΙΚΕΣ ΕΦΑΡΜΟΓΕΣ, 2007 


ΜΕΓΑΛΗ ΒΡΕΤΑΝΙΑ: Ο νέος πολεμικός ολοκληρωτισμός 

Με καύσιμο τον τρόμο από τις επιθέσεις στο μειρό του Λον¬ 
δίνου, το βρετανικό κράτος μετατρέπεται στην πληρέστερη κοι¬ 
νωνία επιτήρησης του πλανήτη. Στη Μεγάλη Βρετανία υπάρ¬ 
χουν και λειτουργούν 4 εκατομμύρια κάμερες κλειστού κυκλώ¬ 
ματος. Η αστυνομία μπορεί να κρατήσει όποιον νομίζει δίχως 
κατηγορίες και δίχως δικηγόρο για πάνω από ένα μήνα. Οι ρα¬ 
τσιστικές επιθέσεις πολλαπλασιάζονται. Οι απελάσεις φτάνουν 
τις 20.000 το χρόνο. 

Φυσικά το βρετανικό κράτος μετέχει και στα δύο μεγάλα πο¬ 
λεμικά μέτωπα του πλανήτη. Μάλιστα έχει αναλάβει το Αφγανι¬ 
στάν σχεδόν εξ ολοκλήρου. 


ΔΑΝΙΑ: Αντιμουσουλμανική προβοκάτσια 

Το 2005, η δανέζικη ακροδεξιά εφημερίδα )γΙΐ3Π 
την πλήρη κάλυψη του κράτους δημοσίευσε 12 σ 
ρόιδευαν το Μωάμεθ. Έπειτα από τη δημοσίευση 
οι μουσουλμάνοι σε πολλά μέρη του κόσμου διαδι 
καψαν δανέζικες πρεσβείες. 

Οι αντιδράσεις δεν προκλήθηκαν τόσο γιατί πρ 
Μωάμεθ, όσο γιατί η όλη υπόθεση ήταν παραδο; 
όλοι στο μουσουλμανικό κόσμο γνωρίζουν: Η δτ 
του Ισλάμ βρίσκεται σε εξέλιξη. Και καθοδηγείται 

Το δανέζικο κράτος διατηρεί στρατό στο Ιράκ. 


ΓΑΛΛΙΑ: Λεπέν ή Σαρκοζί; 

Το γαλλικό απαρτχάιντ είναι το παλιότερο μετά το αμερικανικό. 
Πέντε εκατομμύρια μετανάστες αναγκάζονται να ζήσουν σε μια 
χώρα όπου το 22% ψηφίζει τους νεοναζί του Λεπέν. Το είδος της 
καταπίεσης που υφίστανται οι μουσουλμάνοι προλετάριοι στο ε¬ 
σωτερικό του γαλλικού κράτους γίνεται εμφανές από τα συχνά 
καταστροφικά τους ξεσπάσματα. 

Κατά τα άλλα το γαλλικό κράτος συμμετέχει στην κατοχή του Λι¬ 
βάνου, μετά φυσικά από την εκεί ήττα του ισραηλινού στρατού. 


ΟΛΛΑΝΔΙΑ: Η ανεκτική κοινωνία και τι απέγινε 

Η Ολλανδία χρειάστηκε μόνο μια ελάχιστη αφορμή (το φόνο 
του ακροδεξιού σκηνοθέτη Τεό Βαν Γκογκ) για να αποκτήσει ει¬ 
δικό υπουργείο μετανάστευσης και να προχωρήσει στη σκλη¬ 
ρότερη ίσως αντιμεταναστευτική νομοθεσία του δυτικού κό¬ 
σμου. Μετά από δεκάδες χιλιάδες απελάσεις μουσουλμάνων, οι 
ιθύνοντες σκέφτονται τώρα να απαγορεύσουν τη μαντήλα εντε¬ 
λώς στους δημόσιους χώρους. Η ολλανδική ακρα δεξιά αφο¬ 
μοιώθηκε στο εσωτερικό των μεγάλων κομμάτων και αποτελεί 
σήμερα επίσημη πολιτική. 

\Γο Ολλανδικό κράτος διατηρεί στρατό στο Αφγανιστάν. 



ΙΣΠΑΝΙΑ: Πολεμική εξωτερική πολιτική 

Εκτός από δεκάδες συλλήψεις "πυρήνων εν υπνώσει", εκτός 
από τη θωράκιση των νοτίων συνόρων του με συστοιχίες πυ¬ 
ραύλων για να "καταπολεμήσει τη μετανάστευση", το ισπανικό 
κράτος χρησιμοποίησε την "ισλαμική τρομοκρατία" για να 
πραγματοποιήσει μια εντυπωσιακή στροφή: Με αφορμή τις 
βόμβες στο μετρό της Μαδρίτης, αποχώρησε από την κατοχή 
του Ιράκ και ασχολείται πλέον με το δικό του ζωτικό χώρο -τη 
Λατινική Αμερική- κοντράροντας τα αμερικανικά συμφέροντα. 


ΗΠΑ: Δημοκρατία στο Γκουαντάναμο Μπέι 

Δε χρειάζεται να πούμε πολλά. Οι ΗΠΑ χρησιμοποίησαν τον 
μετά τις 11/9 καλπάζοντα ρατσισμό για να δικαιολογήσουν δύ¬ 
ο τεράστιες πολεμικές επιχειρήσεις και για να στήσουν ένα α¬ 
στυνομικό κράτος που κάνει πολλούς Αμερικανούς να μιλούν 
ξεκάθαρα για νέο φασισμό. Οι ΗΠΑ είναι ο εμπνευστής και η 
ατμομηχανή του "πολέμου των πολιτισμών". Φυσικά κάποιοι α¬ 
κόμη λένε πως για όλα φταίει "ο Μπους"... 




ΕΛΛΑΔΑ: Ποιοι εμείς; 

Ήδη από τα μέσα της δεκαετίας του '90, το ελληνι¬ 
κό κράτος συμμετείχε υποστηρικτικά στο σφαγείο της 
Βοσνίας, όπου πάνω από 200.000 μουσουλμάνοι δο¬ 
λοφονήθηκαν, με τη συμμετοχή Ελλήνων φασιστών 
εθελοντών. Παράλληλα, ανέπτυξε ένα ιδεολόγημα 
περί "μουσουλμανικού τόξου" και το χρησιμοποίησε 
ως θεμέλιο λίθο της εξωτερικής του πολιτικής για 
πάνω από πέντε χρόνια. Κατ' αυτό τον τρόπο, το 
ελληνικό κράτος καθίσταται από τους πρωτοπόρους 
του αντιμουσουλμανικού ρατσισμού παγκοσμίως. 

Κατά τα άλλα, μετά τις βομβιστικές επιθέσεις του 
Λονδίνου, το ελληνικό κράτος συνέλαβε πέντε χιλιάδες 
ανθρώπους από την πακιστανική του κοινότητα, απέ¬ 
λασε όσους μπόρεσε και πέρασε όσους ήθελε από 
"φιλικές ανακρίσεις". Σε αυτή την επιχείρηση, το 

ΣΤΙΓΜΕΣ ΤΟΥ ΠΟΛΕΜΟΥ 


ιά5 Ρθ5ΐθη, με 
κίτσα που κο¬ 
τών σκίτσων, 
ήλωσαν και ε¬ 
ισβλήθηκε ο 
χή αυτού που 
τιμονοποίηση 
από ψηλά. 



ΡΩΣΙΑ: Το τσετσενικό ζήτημα 

Το ρωσικό κράτος γνωρίζει καλά τις σφαγές μουσουλμάνων από 
τον πόλεμο της Τσετσενίας και την πολιορκία του Γκρόζνι. Στη Μό¬ 
σχα και το Μπεσλάν, το ρωσικό κράτος κατέκτησε το δικαίωμα να 
δολοφονεί κατά εκατοντάδες τους ίδιους τους υπηκόους του προ- 
κειμένου "να τους σώσει από τους τρομοκράτες". 

Είναι πάντως γεγονός πως οι "Τσετσένοι τρομοκράτες" που διώ¬ 
κονται από τους Ρώσους, συνηθίζουν να αποζητούν την ασφάλεια 
στην αγκαλιά του -κατά τα άλλα "αντιτρομοκρατικού"- βρετανικού 
κράτους. 

Εντωμεταξύ, η δολοφονική αντιτσετσενική δραστηριότητα των 
νεοναζί στο εσωτερικό της Ρωσίας έχει φτάσει σε τέτοια σημεία 
που ακόμη κι ο Πούτιν "προβληματίζεται"... 



ΓΕΡΜΑΝΙΑ: Σιγά και με το μαλακό 

Ευλογημένο με εκατομμύρια Τούρκων 
μεταναστών εργατών, το γερμανικό κράτος 
προχωρεί σε πλήρες φακέλωμα όλων των δυνά¬ 
μει τρομοκρατών, σε απαγορεύσεις οργανώσε¬ 
ων, συλλήψεις και απελάσεις. Οι συζητήσεις πε¬ 
ρί μαντήλας και καταναγκαστικών γάμων μαίνο¬ 
νται. 

Μ' αυτά και μ' αυτά, το γερμανικό κράτος ξε¬ 
περνάει τα "κόμπλεξ του Β' Παγκόσμιου", στέλ¬ 
νει στρατό εκτός συνόρων (εσχάτως στο 
Λίβανο), διαφωνεί με τις ΗΠΑ για το Ιράκ και 
συμμαχεί με τη Ρωσία και την Γαλλία. Η γειτονι¬ 
κή Πολωνία καταγγέλλει ότι και επί Χίτλερ-Στάλιν 
τα ίδια γίνονταν και ψηφίζει άκρα δεξιά... 


ελληνικό κράτος συνάντησε ελάχιστες έως καθόλου 
αντιδράσεις. 

Όσον αφορά τα μέτωπα του πολέμου, το ελληνικό 
κράτος συμμετέχει στην κατοχή του Αφγανιστάν, και 
παραχώρησε την Κύπρο και την Κρήτη για να διευκο¬ 
λύνει την εισβολή στο Ιράκ. Το ελληνικό εμπορικό 
ναυτικό ανεφοδιάζει τον αμερικανικό στρατό στο 
Ιράκ. Η προσφορά του έχει αναγνωριστεί από τις Η¬ 
ΠΑ με τον πλέον επίσημο τρόπο. 

Σ' αυτές του τις περιπέτειες, το ελληνικό κράτος δια¬ 
θέτει ένα συνηθισμένο για τα δεδομένα του πλεονέ¬ 
κτημα: Μια κοινωνία που αρέσκεται να πιστεύει πως 
τίποτα δεν τρέχει με τους μουσουλμάνους, το ρατσι¬ 
σμό, τους διακρατικούς ανταγωνισμούς και οτιδήποτε 
φαίνεται κομματάκι ακανθώδες ηθικά, ταξικά ή αν¬ 
θρώπινα. Συνεπώς το μέλλον διαγράφεται λαμπρό. 



Ολλανδία 2005. Η κηδεία του ακροδεξιού 
Βαν Γκογκ μετατράπηκε σε ρατσιστική αντι- 
μουσουλμανική διαδήλωση. 



Λμιτντ αλ Ραιιμ αΑ Ηοαίρι- 2> * . ιλ·,ο.·>:· · 

Μοιχποφύ Αιμιτ ο* 

οουοοουι- 1'αι.ιστθγ. Μύρτ»* 2003 ΒατΛχ ΧΧΜ 

Ουαλιγτ μπιν Αηχ Π 

>ιθΤΝ ΑηρΡ^ος 2003 I..νσκχρυΑο·* ιου θαύμα μπιν ΛΟντιν 


ΛΑκ ΤαιίΜνδη Αυτούσιος 2003 Συκριβτης ίου Χο»ιηΛΑ. 

Ζουμηοίρ: Ταϊλανδή. 2003 ΣνντργΟπκ; ηα 'ομηολι_ 

Στελέχη της Αλ Κάιντα από τον ημερήσιο τύ¬ 
πο. Ο πάνω πάνω είναι λέει "ηγετικό στέλε¬ 
χος της Αλ Κάιντα, αν και σχιζοφρενής." Αυ¬ 
τό δεν τον εμπόδισε να καταδώσει όλους 
τους υπόλοιπους. Στο κάτω μέρος διαβάζου¬ 
με τις πηγές της αλήθειας: ΟΑ, ΕΒΙ, Ν5Α. 



Σταυρουδάκι, παναγίτσα, πολυβόλο και το 
δάχτυλο στη σκανδάλη. Η Ελληνική συμμετο¬ 
χή στην κατοχή του Αφγανιστάν συνεχίζεται. 
















ΤΟ ΙΣΛΑΜ ΠΕΡΑ ΑΠΟ ΤΗ ΔΥΣΗ 

ΜΙΑ ΙΔΕΟΛΟΓΙΑ ΓΙΑ ΚΡΑΤΙΚΗ ΧΡΗΣΗ 


Τα αντιμουσουλμανικά στερεότυπα που χτίστηκαν στη Δύ¬ 
ση λένε επίσης πως τα κράτη από τα οποία έρχονται οι μου¬ 
σουλμάνοι μετανάστες είναι κράτη "υπανάπτυκτα", κράτη "α- 
νορθολογικά", κράτη δηλαδή που οι ηγεσίες τους κυβερνούν 
με γνώμονα το τυφλό μίσος απέναντι στη Δύση και τον πολι¬ 
τισμό της και κράτη που υποθάλπτουν την τρομοκρατία. Η ει¬ 
σβολή των ΗΠΑ στο Αφγανιστάν και το Ιράκ στηρίχτηκε στα 
παραπάνω στερεότυπα προκειμένου να δικαιολογήσει τους 
πολέμους που βρίσκονται ακόμη σε εξέλιξη σε αυτή την πε¬ 
ριοχή του πλανήτη. Όμως κάθε προπαγάνδα που προσπαθεί 
να δικαιολογήσει πολέμους μεταξύ κρατών είναι προπαγάν¬ 
δα βασισμένη σε ψέμματα. 

Καταρχήν τα κράτη του μουσουλμανικού κόσμου δεν είναι 
όλα κράτη υπανάπτυκτα. Αντίθετα υπάρχουν κράτη (όπως το 
Ιράν, το Πακιστάν, η Αίγυπτος) με υψηλή καπιταλιστική ανά¬ 
πτυξη, με ανεπτυγμένους διοικητικούς μηχανισμούς, με σύγ¬ 
χρονα πανεπιστήμια και ερευνητικά κέντρα σε τομείς υψηλής 
τεχνολογίας. Υπάρχουν επίσης κράτη (όπως το Ιράν και η 
Σαουδική Αραβία) που υποδέχονται μετανάστες από άλλες 
χώρες της Κεντρικής και Νότιας Ασίας. Σε κάθε περίπτωση μι¬ 
λάμε για εθνικά καπιταλιστικά κράτη. Δηλαδή για κράτη που, 
όπως και στη Δύση, οργανώνονται γύρω από την εκμετάλλευ¬ 
ση της εργασίας. Είναι συνεπώς ξεκάθαρο ότι σε αυτά τα 
κράτη το ισλάμ, ως θρηκεία και ιδεολογία, συμβαδίζει άνε¬ 
τα με τον καπιταλιστικό τρόπο παραγωγής. Και όχι απλά 
συμβαδίζει αλλά παίζει σημαντικό ρόλο στην καπιταλιστική 
οργάνωση των μουσουλμανικών κρατών και στην ταξική δια¬ 
στρωμάτωση των κοινωνιών τους. 

Οι Ταλιμπάν στο Αφγανιστάν, ακραία πουριτανική εκδοχή 
του σουνιτικού ισλάμ, ήταν η μόνη πολιτική δύναμη που κα- 
τάφερε σε κάποιο βαθμό να "ορθολογικοποιήσει" με καπιτα¬ 
λιστικούς όρους μια κοινωνία σπαρασσόμενη από εμφύλιους 
πολέμους και βασιζόμενη σε μια φυλετική δομή. Οι ισλαμι- 
στές στην Τουρκία, σε μια εντελώς διαφορετική εκδοχή, ήταν 
η μόνη πολιτική δύναμη που κατάφερε να διαχειριστεί το 
κουρδικό πρόβλημα, βασιζόμενη στην ενότητα της θρησκείας 
και όχι της εθνικής καταγωγής. Στο Ιράν, η άνοδος και η εγκα¬ 
θίδρυση των ισλαμιστών στην εξουσία από το 1979 δημιούρ¬ 
γησαν ένα ισχυρό κράτος, διαμορφώνοντας νέες συνθήκες σε 
ολόκληρη την περιοχή της Μέσης Ανατολής. 

Σε κάθε περίπτωση τα ισλαμικά κράτη δεν είναι κράτη 
ανορθολογικά. Αλλά κράτη που οργανώνονται γύρω από 
τα συμφέροντά τους, δηλαδή γύρω από τη συσσώρευση 
του πλούτου για λογαριασμό των ντόπιων αστικών τους τά¬ 
ξεων. 

Καθώς τα σύννεφα του πολέμου έχουν ήδη σκεπάσει τη 
Μέση Ανατολή και επεκτείνονται προς την Κεντρική Ασία, σε 
περιοχές δηλαδή υψηλής γεωστρατηγικής αξίας για τα δυτικά 
κρατικά συμφέροντα, έχει σημασία να διακρίνουμε ότι: οι α¬ 
ντιπαραθέσεις (στρατιωτικές ή διπλωματικές) που έχουν 
ξεσπάσει στην περιοχή αυτή του κόσμου δεν είναι αντιπα¬ 
ραθέσεις μεταξύ πρωτοκοσμικών και υπανάπτυκτων κρα¬ 
τών. Είναι αντιπαραθέσεις μεταξύ κρατικών συμφερόντων 
και ιμπεριαλισμών. Το γεγονός ότι οι αντιπαραθέσεις αυτές 
εμφανίζονται σε εμάς ως σύγκρούσεις μεταξύ της "δημοκρα¬ 
τίας", της "ελευθερίας" και της "προόδου" από τη μια μεριά 

10 


ενάντια στα οπισθοδρομικά, ανορθολογικά και καθυστερημέ¬ 
να ισλαμικά καθεστώτα από την άλλη, δεν πρέπει να μας α¬ 
ποπροσανατολίζει από το ότι όλες οι αντιμαχόμενες μέριες με 
τις συμμαχίες τους, μάχονται για ένα και το αυτό: την επέκτα¬ 
ση της στρατιωτικής και πολιτικής σφαίρας επιρροής τους, 
την αναμέτρηση γύρω από το παιχνίδι του εκ νέου μοιράσμα- 
τος του κόσμου. 

Αντίθετα λοιπόν με όσα υποστηρίζει η πρωτοκοσμική 
αριστερά, το ισλάμ δεν είναι μια επαναστατική αντιιμπε- 
ριαλιστική ιδεολογία. Αντίθετα είναι μια ιδεολογία για κρα¬ 
τική χρήση, μια ιδεολογία εθνικής ενότητας, που προστα¬ 
τεύει τις ντόπιες αστικές τάξεις. 

Έτσι, το πολιτικό ισλάμ σε όσα κράτη πήρε τελικά την ε¬ 
ξουσία οργανώθηκε με τον ίδιο τρόπο που οργανώνεται 
κάθε καπιταλιστικό κράτος. Σήμερα, η ιδεολογία του ισλα¬ 
μισμού αποτελεί κρίσιμο εργαλείο για τις μουσουλμανικές 
χώρες που ανοίγουν μέτωπα και διαχειρίζονται τα εθνικά 
τους συμφέροντα ως αντιιμπεριαλισμοί - οικοδομώντας 
στην πραγματικότητα τους ιμπεριαλισμούς "της άλλης με¬ 
ριάς του πλανήτη" μέσα στις μουσουλμανικές κοινωνίες. 

Παρακάτω θα αναφερθούμε ενδεικτικά σε δύο κράτη με ι¬ 
σλαμικά καθεστώτα, τη Σαουδική Αραβία και το Ιράν, προκει¬ 
μένου να δείξουμε ακριβώς αυτό: ότι το ισλάμ ως κράτος 
δεν είναι ούτε ανορθολογικά, ούτε οπισθοδρομικά ό¬ 
πως και το ότι δεν πρέπει να το αντιμετωπίζουμε ως 
επαναστατική αντιιμπεριαλιστική δύναμη. 

Σαουδική Αραβία: μοναρχία - θεοκρατία και πετρέλαια 

ΕΙ Σαουδική Αραβία είναι το μοναδικό κράτος του αραβι¬ 
κού κόσμου που από την αρχή της ίδρυσής του κυβερνάται α¬ 
πό τη σιδερένια δικτατορία μιας βασιλικής οικογένειας μέσα 
στα πλαίσια ενός συντηρητικού ισλαμικού καθεστώτος. Στα¬ 
θερός και πιστός σύμμαχος της Αγγλίας και των ΕΙΠΑ, η Σα¬ 
ουδική Αραβία, που η οικονομία της άνθισε σε μεγάλο μέρος 
από τα ενοίκια που εισέπραττε από τις αμερικανικές και αγ¬ 
γλικές εταιρείες πετρελαίου για την εκμετάλλευση των πετρε¬ 
λαιοπηγών της, βρέθηκε στο στόχαστρο των αντι-δυτικών τά¬ 
σεων από μεγάλη μερίδα του ισλαμικού κόσμου, με κυριότε- 
ρο αντίπαλο το Ιράν. 

ΕΙ αιχμή της δυσαρέσκειας απέναντι στο σαουδαραβικό 
κράτος περιστρεφόταν κυρίως γύρω από το ξεπούλημα του 
πετρελαίου στο δυτικό κεφάλαιο. Καθώς μιλάμε όμως για τη 
Μέση Ανατολή, για μια περιοχή δηλαδή με τα μεγαλύτερα α¬ 
ποθέματα πετρελαίου στον κόσμο, δεν πρέπει να ξεχνάμε ότι 
μιλάμε για μια περιοχή με κράτη που βασικός τους ρόλος εί¬ 
ναι η διασφάλιση της συσσώρευσης πλούτου από τα πετρέ¬ 
λαια για λογαριασμό των ντόπιων ελίτ και των συμμάχων 
τους, μιας συσσώρευσης που επιτυγχάνεται μέσα από την ε¬ 
ντατική εκμετάλλευση της εργασίας. Στην περίπτωση της Σα¬ 
ουδικής Αραβίας η εντατική εκμετάλλευση του προλεταριάτου 
επιβάλλεται μέσα από τη συμμαχία της μοναρχίας με τους ι- 
σλαμιστές ηγέτες, τους ουλεμάδες. 

Ενδεικτικά αναφέρουμε ότι τα 2/3 του εργατικού δυναμι¬ 
κού της χώρας είναι ξένοι μετανάστες, ως επί το πλείστον Υε- 
μενίτες, Πακιστανοί, Μπαγκλαντεσιανοί και Φιλιππινέζοι. 



Μπαίνοντας στη χώρα παραδίδουν το διαβατήριό τους και 
για να ξαναβγούν πρέπει να έχουν τη γραπτή συναίνεση του 
εργοδότη τους. Χωρίς τη συμφωνία του τελευταίου, τους α¬ 
παγορεύεται να αλλάξουν δουλειά, ο ίδιος όμως έχει δικαίω¬ 
μα να τους υπενοικιάσει. 

Πολιτικά κόμματα και συνδικάτα είναι απαγορευμένα στη 
Σαουδική Αραβία. Όλα αυτά συμβαίνουν σε συνδυασμό με 
την αυστηρή πειθαρχία στη καθημερινή ζωή που επιβάλλει ο 
άλλος πόλος της εξουσίας στη χώρα, οι ουλεμάδες που είναι 
επιφορτισμένοι με την τήρηση του ισλαμικού νόμου. 

Ολόκληρο το θρησκευτικό δίκτυο απαγορεύσεων στη σα- 
ουδαραβική κοινωνία σε συνδυασμό με τους ασφυκτικούς πε¬ 
ριορισμούς που επιβάλλει η μοναρχία μπορεί εύκολα να κα¬ 
ταλάβει κανείς ότι λειτουργούν υπέρ της ομαλής συσσώρευ¬ 
σης του πλούτου των πετρελαίων. Η Σαουδική Αραβία 
διεκδικεί την ισχύ της στον διεθνή καταμερισμό δυνάμεων για 
όσο καιρό στο εσωτερικό της κρατιέται πειθαρχημένο το ερ¬ 
γατικό της δυναμικό. 

Ιράν - ένα ισλαμικό κράτος με ηγεμονικές βλέψεις στη 
Μέση Ανατολή 

Το Ιράν, σύμφωνα με την "αντιτρομοκρατική" εκστρατεία 
που εξαπέλυσαν οι ΗΠΑ μετά την 11η Σεπτέμβρη του 2001, α¬ 
νήκει στον "άξονα του κακού". Αλλά πίσω από τις χοντροκομμέ¬ 
νες διατυπώσεις της πολεμικής προπαγάνδας, το Ιράν αποτελεί 
ένα ισχυρό κράτος στη Μέση Ανατολή, ένα κράτος που δεν α¬ 
ποτελεί εύκολο στρατιωτικό και πολιτικό αντίπαλο για την αλλο- 
τινή υπερδύναμη. 

Το Ιράν είναι ένα καπιταλιστικό κράτος που κυβερνάται από 
μια ισλαμική ηγεσία. Αυτή η ισλαμική ηγεσία είναι τόσο "οπι- 
σθοδρομική" σε βαθμό που έχει οδηγήσει την ιρανική οικονομί¬ 
α σε μια καπιταλιστική ανάπτυξη που περιλαμβάνει αυτοκινητο¬ 
βιομηχανίες, αεροδιαστημικές βιομηχανίες, βιομηχανίες ηλε¬ 
κτρονικών, στρατιωτικές βιομηχανίες, βιομηχανίες πετροχημι¬ 
κών προϊόντων, πυρηνικές τεχνολογίες, κλπ. 

Το Ιράν είναι ένα κράτος στο οποίο έχουν πραγματοποιηθεί 
πλήθος εργατικών αγώνων και έχει συμβεί μια επανάσταση με¬ 
γάλης κλίμακας το 1979, αυτή που έφερε τους ισλαμιστές στην 
εξουσία. Η αριστερά στη Δύση εκείνη την εποχή χαιρέτισε την 
άνοδο των ισλαμιστών στην εξουσία ως "νίκη του αντιιμπεριαλι- 
σμού". Την ίδια στιγμή οι ίδιοι υποτίθεται "αντιιμπεριαλιστές" 
ηγέτες εξαπέλυαν μια άνευ προηγουμένου εκστρατεία εξόντω¬ 
σης των ιρανικών εργατικών οργανώσεων. 

Στο Ιράν υπάρχει σήμερα μια σημαντική αντιπολίτευση που 
διεκδικεί μεταρρυθμίσεις, μεταρρυθμίσεις στις οποίες κατά το 
παρελθόν, όπως αυτές εκφράστηκαν από φοιτητικές κινητοποι¬ 
ήσεις, το ισλαμικό καθεστώς δεν δίστασε να προχωρήσει. 

Το ισλαμικό καθεστώς στο Ιράν, πότε ευέλικτο και μετριοπα¬ 
θές και πότε σιδερένιο και σκληροπυρηνικό, στηρίζει τη νομιμο¬ 
ποίησή του σε μια σφοδρά αντι-δυτική ρητορική. Αυτή η ρητο¬ 
ρική εξασφαλίζει αφενός την εθνική ενότητα στο εσωτερικό κι α¬ 
φετέρου τρίζει τα δόντια της στο εξωτερικό. Οι πρόσφατες εντά¬ 
σεις γύρω από το πυρηνικό πρόγραμμα του Ιράν δείχνουν ότι 
μιλάμε για ένα κράτος που οργανώνεται επιθετικά με σκοπό να 
παίξει ηγεμονικό ρόλο στην περιοχή της Μέσης Ανατολής. Και 
δεν είναι μόνο του. Έχει τις συμμαχίες του ανάμεσα στα δυτικά 
κράτη. 


Στην ευρύτερη περιοχή υπάρχουν ήδη τρεις πυρηνικές δυ¬ 
νάμεις: το Ισραήλ, το Πακιστάν και η Ινδία. Και στις σημερινές 
πολεμικές συνθήκες το Ιράν θέλει μια πυρηνική ενίσχυση στο ο¬ 
πλοστάσιό του. Όχι απλά επειδή βρίσκεται περικυκλωμένο από 
τον αμερικάνικο στρατό στο Ιράκ, το Αφγανιστάν, το Πακιστάν, 
την Τουρκία και τη Σαουδική Αραβία ή από το κράτος του Ισρα¬ 
ήλ. Αλλά επειδή ο αμερικανικός στρατός αντιμετωπίζει σοβαρά 
προβλήματα στο Ιράκ, το ΝΑΤΟ ήδη φαίνεται να βουλιάζει στο 
Αφγανιστάν, το Ισραήλ διεξήγαγε μια αποτυχημένη εισβολή στο 
Λίβανο και απέτυχε να αποδυναμώσει τη Χεζμπολά, ενώ η Τουρ¬ 
κία έχει αρχίσει να διαπραγματεύεται πολύ σκληρά τις σχέσεις 
της με τις ΗΠΑ. Δεν είναι όλα αυτά λόγοι για να ανοίξουν οι ο¬ 
ρέξεις στην ηγεσία του Ιράν; 

Πώς έφτασε το Ιράν στη θέση να συμμετέχει στους σκοπούς 
και τα κέρδη του διακρατικών ανταγωνισμών, έχοντας εξασφα¬ 
λισμένη τη συναίνεση των υπηκόων του; 

Δούλεψε το ισλάμ γι' αυτόν το σκοπό. Δούλεψε με σιδερένια 
πυγμή όταν ήδη από τη δεκαετία του 80 η ισλαμική ηγεσία τσά¬ 
κιζε κάθε αντίσταση στο εσωτερικό: όταν διέλυε όσες αριστερές 
οργανώσεις είχαν επιβιώσει από την εποχή του Σάχη, όταν κατέ- 
στειλε τα εργατικά συνδικάτα, όταν στραγγάλιζε ολοκληρωτικά 
τις μειονότητες. Όταν ο υποτιθέμενος αντιιμπεριαλισμός των ι- 
σλαμιστών ηγετών ήταν στην ουσία του είδους "γιατί οι άλλοι κι 
όχι εμείς". 

Ο ισλαμισμός στο Ιράν έπαιξε έναν διπλό ρόλο: έδωσε υ¬ 
ποσχέσεις προστασίας στους προλετάριους από τα ξένα συμ¬ 
φέροντα, υποσχόμενο ταυτόχρονα στα ιρανικά αφεντικά ότι 
οι ιρανοί εργάτες θα μένουν ήσυχοι: ότι δεν θα απαιτούν, δεν 
θα κατηγορούν το καθεστώς για ψεύτικές υποσχέσεις ευημε¬ 
ρίας, δεν θα διεκδικούν τη δίκαιη κατανομή του πλούτου των 
πετρελαίων, του πλούτου που οι ίδιοι παράγουν. Ο ισλαμι¬ 
σμός χρησιμοποιεί τον αντιαμερικανισμό που έχει μεγάλη κοινω¬ 
νική βάση στην χώρα (εξαιτίας του πολέμου στο Ιράκ, της βάρ¬ 
βαρης και αιματηρής καταστολής του κράτους του Ισραήλ ενά¬ 
ντια στους Παλαιστίνιους), προκειμένου να προσδέσει τους ιρα- 
νούς προλετάριους στο σχέδιο επιθετικής συγκρότησης του ιρα¬ 
νικού κράτους σε περιφερειακή δύναμη στην περιοχή. Τι έχουν 
να κερδίσουν οι ιρανοί προλετάριοι από τα σχέδια αυτά; Το 
προφανές: να γίνουν κρέας για κανόνια. 



Ιράν, Ιούλιος 1999: Ιρανοί φοιτητές αντιμέτωποι με τις δυνάμεις 
ασφαλείας, σε μία από τις πολλές διαδηλώσεις που έγιναν στη χώρα 
και απαιτούσαν εκσυγχρονιστικές μεταρρυθμίσεις. 

Όσα είπαμε μέχρι τώρα μοιάζουν να παραβλέπουν ένα βα¬ 
σικό δεδομένο της ιστορίας των τριάντα τελευταίων χρόνων: 
Ότι σε μια περιοχή του πλανήτη που εκτείνεται από τις α¬ 
κτές της Βόρειας Αφρικής μέχρι τον κόλπο της Βεγγάλης, 
μεγάλες μάζες πληθυσμών ξεσηκώθηκαν ενάντια στους δυ¬ 
νάστες τους και διεκδίκησαν καλύτερες συνθήκες ζωής κρα¬ 
τώντας στα χέρια τους τα λάβαρα του ισλαμισμού. 

Στον εικοστό αιώνα λοιπόν το ισλάμ έμπλεξε για τα καλά με 
τους "από κάτω" αυτού του κόσμου, και αυτό το έκανε με πολ¬ 
λούς τρόπους: Με τη μορφή της πολιτικής ιδεολογίας του ρι¬ 
ζοσπαστικού ισλαμισμού, έδωσε εξηγήσεις για το "τι φταίει", 
χρησιμοποιώντας όλο το απόθεμα μίσους για τη Δύση και τις 
αξίες της. Έδωσε επίσης υποσχέσεις για μελλοντική ευημερία 
και για έναν "άλλο κόσμο" δικαιοσύνης και ισότητας. Και τέ¬ 
λος, ίσως το πιο σημαντικό απ' όλα, ο ισλαμισμός εν τέλει δεν 
έμεινε μόνο στα λόγια. Αντιθέτως επενέβη μέσα στις κοι¬ 
νωνίες κάνοντας το ανάχωμα στην εξαθλίωση, δίνοντας 
εχέγγυο αξιοπρέπειας σε μια ζωή αβίωτη. Τέτοια ήταν η 
στρατηγική δεκάδων ισλαμικών οργανώσεων, από τη δεκαετί¬ 
α του '80 μέχρι και σήμερα. Μπλέχτηκαν με τις κοινότητες 
"των απόκληρων" όχι στα λόγια, αλλά στα έργα. Και είναι α¬ 
λήθεια ότι αυτό το έκαναν χρησιμοποιώντας κρατικές χρημα¬ 
τοδοτήσεις της μιας ή της άλλης μορφής, με το χρήμα του 
σαουδαραβικού καθεστώτος ή των φιλάνθρωπων 
μουσουλμάνων γαιοκτημόνων. Το έκαναν γιατί εντάσονταν σε 
ένα παιχνίδι εξουσίας που παιζόταν και με τέτοιους όρους, το 
γεγονός όμως παραμένει. Είναι κοινό μυστικό ότι η μεγάλη δη¬ 
μοτικότητα της Χαμάς στην Παλαιστίνη, που την έκανε τελικά 
να κερδίσει τις εκλογές συντρίβοντας τους πολιτικούς 
αντιπάλους της, οφείλεται και σ' αυτού του είδους τη δράση. 
Το ίδιο συμβαίνει και με τη Χεζμπολά στο Λίβανο, τό ίδιο συ¬ 
νέβη και με το Ισλαμικό Μέτωπο Σωτηρίας στην Αλγερία, το ί¬ 
διο βλέπουμε να επαναλαμβάνεται τα τελευταία χρόνια σε 
πολλές χώρες της Μέσης Ανατολής και της ινδικής υποηπεί- 
ρου. 

Αυτή η σχέση του ισλαμισμού με τα κατώτερα κοινωνικά 
στρώματα, ιδεολογική αλλά και πραγματική, αντλεί τις ρίζες 
της στην ίδια την ιστορία του ριζοσπαστικού ισλαμισμού. Ως 
πολιτικό ρεύμα, έκανε δυναμικά την εμφάνισή του από τα τέ¬ 
λη της δεκαετίας του '70. Επιχείρησε να δώσει μια απάντηση 
στην καθολική υποβάθμιση των μουσουλμανικών χωρών, στο 
γεγονός ότι αυτή η μεριά του πλανήτη ήταν προορισμένη να 
γίνει μια έρημος φθηνής εργασίας και φθηνών πρώτων υλών. 
Με μία έννοια λοιπόν το ριζοσπαστικό ισλάμ απευθύνθηκε 
στους πληθυσμούς του μουσουλμανικού κόσμου ως ένα ενιαί¬ 
ο "κατώτερο στρώμα" στον παγκόσμιο καταμερισμό δύναμης, 
που έχει τη μπότα της Δύσης να του πατάει το λαιμό. Έτσι ο 
ισλαμισμός ζήτησε ανάπτυξη, ζήτησε πολιτιστική και υλική α¬ 
πελευθέρωση από τον δυτικό ιμπεριαλισμό, ζήτησε δικαιοσύ¬ 
νη στην κατανομή του πλούτου, και χρησιμοποίησε τα θρη¬ 
σκευτικά κείμενα του ισλάμ τόσο για να βρει τις αιτίες των 
συμφορών ("η απομάκρυνση από το κοράνι") όσο και για να 
βρει τη λύτρωση ("η επιστροφή"). Πίσω από τη φιλολογία "α¬ 
ναβίωσης του ισλάμ" όμως κρύβονταν πραγματικά συμφέρο¬ 
ντα και κοινωνικές συμμαχίες. Από τη μία οι ντόπιες μεσαίες 
τάξεις που γεννήθηκαν μέσα από τον καπιταλιστικό εκσυγχρο¬ 
νισμό, και ασφυκτιούσαν με τα υπάρχοντα καθεστώτα. Από 


την άλλη μεγάλες μάζες πληθυσμών που κατέφυγαν από την 
ύπαιθρο στις πόλεις αναζητώντας ένα καλύτερο μέλλον. Χτυ¬ 
πημένοι αυτοί οι τελευταίοι από την εμφάνιση της καπιταλιστι¬ 
κής οικονομίας, αποκομμένοι βίαια από την αγροτική κοινωνί¬ 
α, οδηγήθηκαν στις πόλεις σε μια απελπισμένη αναζήτηση ερ¬ 
γασίας και ευκαιριών. Αυτό το προλεταριάτο των πόλεων ήταν 
εξαρχής ένας βασικός κοινωνικός σύμμαχος του ισλαμισμού 
στην προσπάθειά του να αναδυθεί σε ηγεμονική ιδεολογία. 

Πρέπει όμως να τονίσουμε, και αυτό έχει μεγάλη σημα¬ 
σία, ότι το προλεταριάτο δεν στράφηκε στα τζαμιά "αυθορ- 
μήτως" για να εναντιωθεί στην κακή του μοίρα. Έπρεπε α¬ 
ντιθέτως να προηγηθεί μια μακρά και βίαιη διαδικασία ήτ¬ 
τας της κοσμικής αριστερός, και εξαφάνισής της από το 
δημόσιο χώρο. Τα τζαμιά απέκτησαν κοινωνική δύναμη ανά¬ 
μεσα στους πληβείους γιατί οτιδήποτε άλλο ήταν απαγορευ¬ 
μένο. Οποιαδήποτε άλλη μορφή κοινωνικοποίησης, οργάνω¬ 
σης, ή απλώς συνεύρεσης της εργατικής τάξης βρέθηκε υπό 
διωγμό από τα αυταρχικά καθεστώτα που κυβερνούσαν τις 
περισσότερες χώρες του μουσουλμανικού κόσμου την περίο¬ 
δο του ψυχρού πολέμου. Στο Ιράν, για παράδειγμα, αυτός ή¬ 
ταν ο λόγος που οι ισλαμιστές εύκολα επικράτησαν μετά την 
επανάσταση· η αριστερά ήταν ήδη εξοντωμένη από το καθε¬ 
στώς του Σάχη. 

Καθόλου παραδόξως άλλωστε, τα ίδια καθεστώτα προώθη¬ 
σαν στην αρχή τον ισλαμισμό ως αντίδοτο στον κίνδυνο των 
κοινωνικών εκρήξεων. Ας μην ξεχνάμε πως μιλάμε για μια πε¬ 
ρίοδο (δεκαετίες του '70 και του '80) μεγάλης κοινωνικής έ¬ 
ντασης, σε περιοχές μάλιστα του πλανήτη που βρίσκονταν σε 
μόνιμο αναβρασμό. Πολλές χώρες για τις οποίες συζητάμε έ¬ 
χουν δώσει στην ιστορία μια εξέγερση-ορόσημο από εκείνες 
τις εποχές. Ενδεικτικά μόνο: Στην Αίγυπτο το 1977, διαδηλώ¬ 
σεις, απεργίες και συγκρούσεις απλώνονται σε δεκάδες πόλεις 
ως αντίδραση στις αυξήσεις του ψωμιού και άλλων βασικών α¬ 
γαθών, στη μεγαλύτερη εξέγερση που έχει γνωρίσει η χώρα α¬ 
πό την εποχή του εθνικοαπελευθερωτικού πολέμου. Στο Ιράν 
το καθεστώς του Σάχη παρέλυε από μια κοινωνική ανταρσία 
πρωτοφανούς κλίματος. Στην Αλγερία το 1988 εξεγείρονται οι 
χιτίστ, η νεολαία των πόλεων, με αποτέλεσμα τη βίαιη απάντη¬ 
ση των δυνάμεων καταστολής και εκατοντάδες νεκρούς. Ο ι¬ 
σλαμισμός δεν βγήκε χωρίς βοήθεια κερδισμένος από αυτές 
τις αναμετρήσεις με τα καθεστώτα. Οι κυβερνώντες είχαν πά¬ 
νω από τα κεφάλια τους μια σοβαρή απειλή και οι οργανώσεις 
της αριστερός είχαν ακόμα σημαντική δύναμη σε τμήματα της 
εργατικής τάξης και της νεολαίας. Ο ισλαμισμός λοιπόν πρω- 
θήθηκε σε πρώτη φάση, και με τη συμπαράσταση της Δύ¬ 
σης, ως αντίδοτο για τον προλεταριακό κίνδυνο. Πέρα από 
τις διαφορές που είναι φυσικό να υπάρχουν σε κάθε χώρα, αυ¬ 
τή το πέρασμα του πολιτικού ισλάμ πάνω από την πολιτική και 
φυσική εξόντωση των κομμουνιστικών οργανώσεων είναι γε¬ 
νικό χαρακτηριστικό: από το ξεκλήρισμα της αριστερός στα 
πανεπιστήμια της Αιγύπτου, της Αλγερίας και της Τουρκίας, 
μέχρι την εξολόθρευση ενός εκατομμυρίου κομμουνιστών και 
"συνοδοιπόρων" τους στην Ινδονησία από ισλαμικές παρα- 
στρατιωτικές οργανώσεις με τη στήριξη της ΟΑ. Με τη 
βοήθεια κρατικών μηχανισμών, ο ισλαμισμός πέρασε 
πάνω από το πτώμα οργανώσεων της αριστερός και 
επαναστατικών εγχειρημάτων. 



Είναι όμως γεγονός ότι το θρησκευτικό αντίδοτο στον προ¬ 
λεταριακό κίνδυνο μαζικοποιήθηκε, και μάλιστα κατάφερε να 
κερδίζει σ' αυτή τη διαδικασία την εύνοια των κατώτερων κοι¬ 
νωνικών στρωμάτων. Τι έχει όμως να πει το πολιτικό ισλάμ, 
ιστορικά μιλώντας, για την ουσία των σχέσεων εκμετάλλευ¬ 
σης στον καπιταλισμό; Τίποτα περισσότερο απ' ό,τι έχει να 
πει κάθε θρησκεία. Μπορεί οι ισλαμιστές να απαίτησαν μαχη¬ 
τικά μια πιο δίκαιη κατανομή του πλούτου, αλλά ουδέποτε άγ¬ 
γιξαν την καρδιά των σχέσεων εκμετάλλευσης. Γι' αυτό άλλω¬ 
στε, όπως είδαμε πιο πριν, ο ισλαμισμός ήταν πετυχημένος και 
επίκαιρος ως ιδεολογία διασφάλισης εθνικών/ κρατικών συμ¬ 
φερόντων. Επειδή τα πραγματικά συμφέροντα των από κάτω, 
που σε όλον τον κόσμο είναι αντίθετα με τα συμφέροντα των 
από πάνω, δεν βρέθηκαν ουδέποτε μέσα στο ισλαμικό μενού. 
Στο σύμπαν του ισλαμισμού οι διαχωρισμοί δεν βρίσκονται α¬ 
νάμεσα στους εργάτες και τους αφέντες, αλλά ανάμεσα σ' ε¬ 
κείνους που τηρούν τις θεϊκές επιταγές και σ' εκείνους που τις 
παραβιάζουν. Στο σύμπαν του ισλαμισμού η ιδιοκτησία είναι 
ιερή, και η ανυπακοή σε μια "δίκαιη" διακυβέρνηση είναι έ¬ 
γκλημα. Πλούσιοι και φτωχοί συναδελφωμένοι υπό το βλέμμα 
του θεού έχουν όλοι μια θέση στον ισλαμικό παράδεισο. Μι¬ 
λώντας ακόμα και για τις πιο μαχητικές εκδοχές του, το πο¬ 
λιτικό ισλάμ στήνει σε όσους χτίζουν αυτόν τον κόσμο με τα 
χέρια τους τη γνωστή παγίδα της θρησκείας. Είναι η καρδιά 
ενός άκαρδου κόσμου, και ταυτόχρονα αναισθητικό του τα¬ 
ξικού ανταγωνισμού. 

Δεν είναι τυχαίο λοιπόν ότι οι ισλαμιστές στάθηκαν πάντα 
αδύναμοι στο θέμα της οργάνωσης του προλεταριάτου στους 
χώρους παραγωγής. Εκεί που ο εργάτης αντιλαμβάνεται από 
πρώτο χέρι τη σύγκρουση των συμφερόντων με το αφεντικό, 
η επιρροή του πολιτικού ισλάμ ήταν πάντα περιορισμένη. Ακό¬ 
μα και στις περιπτώσεις που οι ισλαμικές οργανώσεις επιχείρη¬ 
σαν τέτοιου είδους παρεμβάσεις, τα αποτελέσματα ήταν πενι¬ 
χρά και η σύγκρουση με τα συμφέροντα των εργατών παρα¬ 
πάνω από φανερή. Το αλγερινό Ισλαμικό Μέτωπο Σωτηρίας, 
για παράδειγμα, όταν επιχείρησε το καλοκαίρι του 1 990 να 
δημιουργήσει "ισλαμικά συνδικάτα" τόνιζε στις διακηρύξεις 
τους τις "υποχρεώσεις των εργατών", επειδή, όπως ισχυριζό¬ 
ταν, το "παλιό καθεστώς τούς έδινε πολλά δικαιώματα και συ¬ 
νήθιζε τους εργάτες να μη δουλεύουν". Δεν υπάρχει λοιπόν 
εδώ καμιά θέση για τον ταξικό αγώνα, γιατί τέτοιος α¬ 
γώνας δεν αναφέρεται στα θρησκευτικά κείμενα. Υπάρ¬ 
χουν μόνο εργάτες "που τηρούν τις υποχρεώσεις τους" 
και εργοδότες που οφείλουν να μεταχειρίζονται τους 
εργάτες με τον τρόπο που λέει το κοράνι στους πιστούς 
να μεταχειρίζονται τους σκλάβους τους -σαν "αδερ¬ 
φούς". 

Αν όμως μέσα στα εργοστάσια δύσκολα μπορεί κανείς να 
πειστεί από τέτοιες δοξασίες, στις φτωχογειτονιές των πόλεων 
που συνωστίζονται όσοι άντρες και γυναίκες δεν έχουν καμιά 
θέση στον καπιταλιστικό κόσμο, τα πράγματα μπορεί να είναι 
διαφορετικά. Κι εκεί είναι που το πολιτικό ισλάμ, ως "παρηγο¬ 
ριά των φτωχών", έχει μια πραγματική, υλική και συναισθημα¬ 
τική παρουσία υποστήριξης. Θα μπορούσε να μιλήσει κανείς 
για "τον κόσμο της αναπαραγωγής", την κοινότητα, τις γειτο¬ 
νιές, τα σχολεία, τα νοσοκομεία, τα σημεία του χώρου και του 
χρόνου όπου οι άνθρωποι προετοιμάζονται για να γίνουν ερ¬ 
γάτες του καπιταλιστικού συστήματος. Δύσκολα όμως 


μπορούμε να μεταφράσουμε με τέτοιον τρόπο το κοινωνικό 
τοπίο των γιγαντιαίων παραγκουπόλεων της Αφρικής και της 
Ασίας. Δύσκολα πείθεται κανείς ότι το καπιταλιστικό σύστημα 
έχει οποιαδήποτε πρόθεση να φροντίσει θεσμικά για την ανα¬ 
παραγωγή της εργατικής δύναμης μέσα στους "σκοτεινούς 
αυτοκινητόδρομους που διασχίζουν φαράγγια σχηματισμένα 
από σκουπίδια που σιγοκαίγονται πριν δώσουν τη θέση τους 
σε δρόμους που στριφογυρίζουν με τις αποχετεύσεις να τρέ¬ 
χουν ελεύθερες στο χώρο...", όπως περιγράφει τις 
παραγκουπόλεις ο ΜίΙ<θ 03νί5. Ένα τέτοιο αστικό τοπίο μοιά¬ 
ζει περισσότερο με σκουπιδότοπο ανθρώπων, χρήσιμο μόνο 
για να στοιβάζονται όσοι "περισσεύουν". Σ' ένα τέτοιο αστικό 
τοπίο οι ισλαμικές οργανώσεις από τη δεκαετία του '80 κι ύ¬ 
στερα αποτέλεσαν τη μόνη θεσμική παρουσία ικανή να εγγυ- 
ηθεί μια αξιοπρεπή ζωή. Στην Αίγυπτο, στην Αλγερία, στην Πα¬ 
λαιστίνη και αλλού, αυτή η σύνδεση του ισλαμισμού με τις κοι¬ 
νωνικές σχέσεις στη φτωχογειτονιά και η δημιουργία δικτύων 
αλληλοβοήθειας ήταν επιλέον και μια στρατηγική υπονόμευ¬ 
σης της επίσημης κρατικής εξουσίας. Τα ιδιωτικά τζαμιά αυξή¬ 
θηκαν δραματικά, χτίστηκαν σχολεία και κλινικές. Φτιάχτηκαν 
συνεταιρισμοί, αθλητικοί σύλλογοι, γυναικείες οργανώσεις και 
επιτροπές γειτονιάς. Εκεί που το επίσημο κράτος ήταν παρόν 
μόνο μέσω των βίαιων μηχανισμών του, οι ισλαμικές οργανώ¬ 
σεις επενέβησαν σε ρόλο ρυθμιστικό της κοινωνικής ζωής. Ε¬ 
πέβαλαν κοινωνικά ήθη, ρύμιζαν τις σχέσεις των δύο φύλων, ε- 
πίλυαν τις διαφορές ανάμεσα στους κατοίκους. Η δυναμική 
του ισλαμισμού βρέθηκε ακριβώς στην ικανότητά του να γειώ- 
νει τις ιδεολογικές του αρχές στους ανταγωνισμούς και τις α¬ 
ντιθέσεις που αποτελούν κομμάτι του κοινωνικού τοπίου των 
μητροπόλεων. 

Αυτή η στρατηγική έχει προσφέρει πολλαπλά πλεονεκτήμα¬ 
τα. Όχι μόνο ενισχύει τη μαζική στήριξη στις ισλαμικές οργα¬ 
νώσεις, αλλά επιπλέον διαμορφώνει εκείνα τα κοινωνικά ήθη 
που είναι εντέλει χρήσιμα στους λογαριασμούς του ισλάμ ως 
πολιτικής δύναμης. Και αυτοί οι λογαριασμοί καθόλου εχθρικοί 
δεν είναι με το καπιταλιστικό σύστημα ως τέτοιο. Όσο όμως 
θα τραβιούνται στην απελπισία όλο και μεγαλύτερες μάζες αν¬ 
θρώπων, τόσο μεγαλύτερη θα είναι και η αδυναμία οποιοσδή¬ 
ποτε άλλης πρότασης να ανταγωνιστεί αυτές τις πρακτικές. 

Ανάμεσα λοιπόν στο ισλάμ και το προλεταριάτο υ¬ 
πάρχει μια ιστορική εχθρότητα, ποτισμένη από τη βί¬ 
αιη επικράτηση των ισλαμικών οργανώσεων σε βά¬ 
ρος των διεκδικήσεων της εργατικής τάξης. Υπάρχει 
όμως και μια ιστορική συμμαχία, που χτίστηκε πάνω 
στην εξαθλίωση εκατομμυρίων ανθρώπων και στην α¬ 
δυναμία οποιοσδήποτε άλλης οργανωμένης πρακτι¬ 
κής να προσφέρει ανακούφιση από αυτήν την εξαθλί¬ 
ωση. Η πρώτη ενισχύει μια αντίληψη που είναι κατά- 
κτημένη στις συνειδήσεις εκατομμυρίων ανθρώπων 
σε ολόκληρο τον κόσμο: ότι οι θρησκείες είναι πάντα 
σύμμαχοι αυτών που μας κλέβουν τον πλούτο. Η δεύ¬ 
τερη είναι ένα μάθημα από την ιστορία, και μια πρό¬ 
κληση: απέναντι στην ιστορική επίσης δυνατότητα 
των απελευθερωτικών εγχειρημάτων να ανταποκρι- 
θούν στις πραγματικές συγκρούσεις και ανάγκες που 
γεννά η εποχή. 

13 




ΤΟ ΙΣΛΑΜ ΣΤΟΝ ΚΟΣΜΟ 

μια θρησκεία σε πολλούς ρόλους 


ΑΙΓΥΠΤΟΣ: το ισλάμ των παραγκουπόλεων 

Στην Αίγυπτο μπορούμε να δούμε ξεκάθαρα τις διαφορετι¬ 
κές εκδοχές που μπορεί να έχει ο ισλαμισμός. Η ίδια η ορ¬ 
γάνωση των Αδελφών Μουσουμάνων, η βασική ισλαμική 
οργάνωση της χώρας που έχει μεγάλη ιστορία και παγκό¬ 
σμια επιρροή, έχει περάσει από πολλές διαφορετικές φά¬ 
σεις - έχει δολοφονήσει ένα πρόεδρο (τον Σαντάτ), αλλά έ¬ 
χει συμμετάσχει και στην αιγυπτιακή βουλή ως βασική αντι¬ 
πολίτευση. Σήμερα τα βέλη της δικτατορίας του Μπουμπά- 
ρακ συγκεντρώνουν οι ριζοσπάστες ισλαμιστές της Τζαμάα 
αλ Ισλαμίγια και της Ισλαμικής Τζιχάντ, που έχουν διαχωρι¬ 
στεί από τη μετριοπαθή πολιτική των Αδελφών Μουσουλμά¬ 
νων. Η δράση των οργανώσεων αυτών στις παραγκουπό- 
λεις του Κάιρου και άλλων μεγάλων πόλεων είναι χαρακτη¬ 
ριστική: μέσω του τεράστιου δικτύου από τζαμιά, νοσοκο¬ 
μεία, σχολεία και θεσμούς αλληλοβοήθειας αποτελούν τη 
μόνη ορατή θεσμική παρουσία, από άποψη κοινωνικής 
πρόνοιας, εκεί που το κράτος είναι παρόν μόνο μέσω του 
στρατού και της αστυνομίας. 


ΑΛΓΕΡΙΑ: πρόβα ισλαμοφοβίας 

Τον Δεκέμβριο του 1991 το Ισλαμικό Μέτωπο Σωτηρίας 
(ΕΙ5) κέρδισε τις εκλογές. Η ανατροπή του εθνικιστικού 
καθεστώτος προς όφελος μιας ισλαμικής διακυβέρνησης 
(που είχε μεγάλη κοινωνική στήριξη) ήταν όμως περισ¬ 
σότερο "ακριβή" παρά συμφέρουσα για τους διεθνείς 
συμμάχους του αλγερινού κράτους. Τον Ιανουάριο του 
1992 ένα στρατιωτικό πραξικόπημα (το οποίο 
χειροκροτήθηκε από τις Η ΠΑ και την ΕΞ) ακυρώνει το ε¬ 
κλογικό αποτέλεσμα, και στέλνει τους ηγέτες του ΡΙ5 στη 
φυλακή. Τα επόμενα χρόνια, μέχρι το 1998, η Αλγερία 
μέτρησε πάνω από 100.000 νεκρούς κατά τη σύγκρουση 
του καθεστώτος με ένοπλες ισλαμικές ομάδες. Τη διείσ¬ 
δυση των αλγερινών και γαλλικών μυστικών υπηρεσιών 
σ' αυτές τις ομάδες την ομολογούν σήμερα οι ίδιοι οι υ¬ 
πάλληλοι των κρατών. Το ότι οι σφαγές αμάχων σε χω¬ 
ριά που υποστήριζαν τους ισλαμιστές αποδόθηκαν... 
στους ίδιους τους ισλαμιστές και στην περίφημη ανορ- 
θολογική τους βία, ενώ προφανώς οι δράστες ήταν άλ¬ 
λοι, είναι επίσης κοινό μυστικό. Συμπέρασμα; Ένας ακό¬ 
μα "χρήσιμος" εμφύλιος πόλεμος, και ένας τρόπος για 
να πιάσει η ισλαμοφοβία γερές ρίζες μέσα στην Ευρώπη. 


ΣΟΜΑΛΙΑ: Αφγανιστάν Νο 2 

Μετά από δεκαπέντε χρόνια αιματηρών συγκρούσεων 
ανάμεσα σε φυλές και πολέμαρχους, το Συμβούλιο Ισλα- 
μικών Δικαστηρίων αποτελεί τη μόνη δύναμη ικανή για 
κάποια μορφή ανασυγκρότησης. Όταν οι ισλαμιστές 
κατέλαβαν το Μογκαντίσου τον περασμένο μήνα, για 
παράδειγμα, ήταν η πρώτη φορά μετά από χρόνια που 
στην πρωτεύουσα έγινε αποκομιδή σκουπιδιών! Τη 
στρατηγική θέση της Σομαλίας όμως ο πληθυσμός της 
την πληρώνει ακριβά. Ένας διαρκής εμφύλιος πόλεμος 
είναι πολύ πιο ευνοϊκός από μια ισλαμική επιχείρηση α¬ 
ναδιοργάνωσης του κράτους. Ο στρατός της Αιθιοπίας, 
βασικού συμμάχου των Η Π Α στην αφρικανική ήπειρο, 
ανακατέλαβε σχεδόν ολόκληρη τη χώρα για να αποτρέ¬ 
ψει, υποτίθεται, την εξάπλωση της διεθνούς τρομοκρα¬ 
τίας. Παραμύθια μόνο για τηλεθεατές πια. Ακόμα και οι 
ίδιοι οι "αξιωματούχοι" γράφουν πλέον τα πράγματα με 
το όνομά τους: Το καλύτερο αντίδοτο για την τρομοκρα¬ 
τία στη Σομαλία είναι η σταθερότητα που επέφεραν τα 
Ισλαμικά Δικαστήρια (ΒθΙϊγπ Εοηε, εκπρόσωπος αποστολής 
ίου ΟΗΕ στο Ιράκ το 2003, Ελευθεροτυπία 28/12/2006) 


ΣΟΥΔΑΝ: ισλάμ, στρατός και νεοφιλελευθε¬ 
ρισμός 

Μια από τις λίγες περιπτώσεις όπου ο ισλαμισμός ήρθε 
στην εξουσία με ένα πραξικόπημα. Το 1989 οι ισλαμιστές 
ανέτρεψαν το προηγούμενο καθεστώς, αφού εξασφάλισαν 
τη στήριξη ενός τμήματος της στρατιωτικής ιεραρχίας. Ο 
Σουδανός ηγέτης Χασάν ελ Τουράμπι καλλιέργησε σε ολό¬ 
κληρη τη δεκαετία του '90 ένα αντιαμερικανικό και αντιι- 
μπεριαλιστικό προφίλ. Αυτό το προφίλ υπήρξε για το ισλα¬ 
μικό καθεστώς, που οι κοινωνικές του βάσεις στη χώρα ή¬ 
ταν πενιχρές, βασική πηγή νομιμοποίησης (κάτι που μας 
θυμίζει το σιιτικό Ιράν). Την περίοδο μάλιστα του πρώτου 
πολέμου στον Κόλπο, στάθηκε στο πλευρό του Ιράκ, και ε¬ 
πιχείρησε να αποτελέσει έναν εναλλακτικό της Σαουδικής 
Αραβίας πόλο του διεθνούς σουνιτικού ισλαμισμού. Αυτό 
δεν εμπόδισε βεβαίως τους σουδανούς ισλαμιστές να ε¬ 
φαρμόσουν μια σκληρή νεοφιλελεύθερη πολιτική, πιστή 
στις επιταγές του ΔΝΤ. Οι όυ5ίπθ55 είναι όυ5ίηθ55. 

ΠΑΚΙΣΤΑΝ: το ισλάμ ως ενοποιητικό 
στοιχείο 

Το ισλάμ λειτούργησε σε πολλές περιπτώσεις ως το 
μόνο στοιχείο ικανό να ενώσει μεταξύ τους πληθυ¬ 
σμούς εντελώς διαφορετικούς, που βρέθηκαν όμως 
μέσα στην επικράτεια του ίδιου εθνικού κράτους. Η 
περίπτωση του Πακιστάν είναι από αυτήν την άποψη 
χαρακτηριστική. Δημιουργήθηκε το 1947, ως "αμι- 
γώς" μουσουλμανικό κράτος του οποίου οι κάτοικοι 
μιλούσαν έξι διαφορετικές γλώσσες και του οποίου η 
επικράτεια αποτελούταν από δύο διαφορετικά τμήμα¬ 
τα που απείχαν πάνω από 2.000 χλμ μεταξύ τους! (Έ¬ 
τσι είχε η κατάσταση μέχρι την απόσχιση του ανατο¬ 
λικού Πακιστάν και σημερινού Μπαγκλαντές το 
1972). Μια σκληρή, φασιστική εκδοχή του σουνιτικού 
ισλάμ ήταν το χαρτί που έπαιζαν οι στρατιωτικές δι¬ 
κτατορίες του Πακιστάν προκειμένου να ελέγχουν έ¬ 
ναν εντελώς ανομοιογενή πληθυσμό. 



ΠΑΛΑΙΣΤΙΝΗ: πόλεμος στο προλεταριάτο 

Ένας Παλαιστίνιος δημοσιογράφος έγραφε γύρω στο 
2000: "Ο πόλεμος του μέλλοντος θα γίνεται παντού και 
θα τους περιλαμβάνει όλους, μας λένε. Μας προειδο¬ 
ποιούν ότι δεν θα υπάρχει διάκριση ανάμεσα στον πόλε¬ 
μο και στην καθημερινή ζωή. Στην Παλαιστίνη αυτό το 
μέλλον είναι ήδη εκατό ετών". Το παλαιστινιακό ζήτημα 
είναι ορόσημο για τους αραβικούς πληθυσμούς, ακριβώς 
επειδή βλέπουν το δικό τους μέλλον σ' αυτό το ήδη "πα¬ 
λιό" μέλλον του καθημερινού πολέμου. Σε κάθε περίοδο 
της σύγχρονης ιστορίας, οι ηγεσίες των αραβικών κρατών 
-και όχι μόνο- έχαναν ή κέρδιζαν στήριξη στις χώρες τους 
αναλόγως με τις εξελίξεις και τη στάση τους σε σχέση με 
τις διαρκείς επιθέσεις του Ισραήλ και κατ' επέκταση τη 
μοίρα των Παλαιστινίων. Και οι αποτυχίες της κοσμικής 
παλαιστινιακής αντίστασης ήταν κρίσιμες για την εξάπλω- 
ση και τη μαζικοποίηση του ριζοσπαστικού ισλαμισμού ό¬ 
χι μόνο στα παλαιστινιακά εδάφη, αλλά σε ολόκληρο τον 
αραβικό κόσμο. 


ΑΦΓΑΝΙΣΤΑΝ: σαρία και ανασυγκρότηση 

Οι Ταλιμπάν κατέλαβαν την Καμπούλ το 1997 και κυβέρ¬ 
νησαν τη χώρα μέχρι τον πόλεμο που εξαπέλυσαν οι ΗΠΑ 
και οι σύμμαχοί τους το 2001. Ο σκληρός πυρήνας τους 
ήταν οι απόφοιτοι των ιερατικών σχολών του Πακιστάν 
("μαντράσας"), σχολές που χρηματοδοτήθηκαν από τη 
Σαουδική Αραβία και τις ΗΠΑ στην προσπάθειά τους να 
εμποδίσουν την ιρανική επιρροή στους χιλιάδες αφγα- 
νούς πρόσφυγες που κατέφυγαν στο Πακιστάν τη δεκαε¬ 
τία του '80. Η εκπαίδευση των Ταλιμπάν έγινε με βάση το 
ουαχαμπιτικό δόγμα, που απαιτούσε αυστηρή εφαρμογή 
του ισλαμικού νόμου (σαρία) και αντιμετώπιζε τις μέχρι 
τότε θρησκευτικές πρακτικές των αφγανών ως ειδωλολα- 
τρικές. Αυτά είναι εν μέρει γνωστά. Εκείνο όμως που οι 
τρέχουσες ερμηνείες των πραγμάτων έχουν αποσιωπήσει, 
είναι το γεγονός ότι στην πραγματικότητα η διακυβέρνη¬ 
ση των Ταλιμπάν ήταν μια προσπάθεια εκσυγχρονισμού 
της χώρας. Στο αγροτικό και κατά βάση οργανωμένο σε 
φυλές Αφγανιστάν, οι Ταλιμπάν επιχείρησαν να επιβάλ¬ 
λουν στην κοινωνία πιο ορθολογικές μορφές οργάνωσης, 
διαπραγματεύτηκαν τον πετρελαϊκό πλούτο της χώρας, 
και φρόντισαν για τη συγκρότηση του κράτους. Από τη 
μεριά τους τα δυτικά κράτη, που προετοίμαζαν έναν 
πόλεμο, φρόντισαν ώστε οι Ταλιμπάν να εννοηθούν στη 
Δύση ως ένα μάτσο παρανοϊκοί. 


ΜΑΛΑΙΣΙΑ: καπιταλισμός με μιναρέδες 

Γενέτειρα ενός εκρηκτικού ισλαμικού κινήματος τη 
δεκαετία του '70, το οποίος κατατάσσεται σε ένα α¬ 
πό τα πιο μαζικά παγκοσμίως. Το καθεστώς σύντομα 
αντιλήφθηκε τη χρησιμότητα του ισλαμισμού, και υ¬ 
ιοθέτησε μια πολιτική εξισλαμισμού του κράτους 
στην οποία έμειναν πιστές όλες οι μετέπειτα κυβερ¬ 
νήσεις. Το ισλάμ έγινε ο οργανωτής της μετάβασης 
αυτής της χώρας στον σύγχρονο καπιταλισμό. Τη δε¬ 
καετία του '90, υπό το φως του οικονομικού "ασιατι¬ 
κού θαύματος", ο πρόεδρος της Μαλαισίας Μαχατίρ 
ήταν περήφανος για τον συνδυασμό αυστηρού ι¬ 
σλάμ και καπιταλιστικής ανάπτυξης που είχε πετύχει 
στη χώρα του. Και με αρκετή δόση συμβολισμού ε¬ 
γκαινίασε το 1997 στην πρωτεύουσα Κουάλα Λου- 
μπούρ τους "δίδυμους πύργους" υπό μορφή μιναρέ, 
το κτρίο της εθνικής εταιρείας πετρελαίων που τότε 
ήταν το ψηλότερο στον κόσμο. 

ΕΜΑΣ ΣΗΜΑΔΕΥΟΥΝ! 


Η μηχανή έχει ήδη στηθεί. Και δουλεύει καλά. 

Ο αντιμουσουλμανικός ρατσισμός έχει γίνει κοινός τό¬ 
πος. Τα βασικά του δόγματα λένε ότι οι μουσουλμάνοι 
είναι ανορθολογικοί, οπισθοδρομικοί και βίαιοι, ότι δεν 
ενδιαφέρονται για το θάνατο, το δικό τους ή των άλλων. 
Ήδη αυτά τα ψέματα μεταφράζονται σε στυγνή κατα¬ 
πίεση για εκατομμύρια μουσουλμάνους μετανάστες 
εργάτες στο εσωτερικό των δυτικών μητροπόλεων. 

Όσο όμως οι δοξασίες του αντιμουσουλμανικού ρα¬ 
τσισμού μετατρέπονται σε αυτονόητα, τόσο παραβλέπε- 
ται ότι τα ίδια τα δυτικά κράτη είναι που υποδαυλίζουν 
τον αντιμουσουλμανικό πυρετό. Και έχουν τους λόγους 
τους. Γιατί, εκτός από υποτίμηση των μουσουλμάνων 
εργατών, ο αντιμουσουλμανικός ρατσισμός είναι και 
εργαλείο εξωτερικής πολιτικής. Είναι η κατεξοχήν κά¬ 
λυψη, η κατεξοχήν αφορμή των διακρατικών συγκρού¬ 
σεων που ήδη εξελίσσονται, όχι μόνο μεταξύ "ισλάμ" 
και "δύσης", αλλά όλων εναντίον όλων! 

Εντωμεταξύ, από την άλλη μεριά του πλανήτη, το λε¬ 
γόμενο "πολιτικό Ισλάμ" χτίζει τις δικές του κρατικές ο¬ 
ντότητες, τους δικούς του ιμπεριαλισμούς. Η αριστερή 
πίστη σε κάποιου είδους "ισλαμικό αντιιμπεριαλι- 
σμό" δεν είναι μόνο κίβδηλη. Είναι και επικίνδυνα 
κρατική. Σήμερα, η αριστερά της αντιπαγκοσμιοποίη- 


σης, των ΜΚΟ και του συστήματος, φτάνει να υποστη¬ 
ρίζει μέχρι και κρατικά πυρηνικά προγράμματα, όπως 
το ιρανικό! Γιατί, λέει, στρέφονται εναντίον "των Αμερι- 
κάνων". 

Και να που, είτε με τη "δεξιά" του αντιμουσουλμανι- 
σμού, είτε με την "αριστερά" της αντιπαγκοσμιοποίη- 
σης και του αντιαμερικανισμού, ο δρόμος δείχνει προς 
μία μόνο κατεύθυνση: Καλά κράτη εναντίον κακών κρα¬ 
τών. Ή αλλιώς, Εθνικές Ενότητες εναντίον άλλων Εθνι¬ 
κών Ενοτήτων. Με λίγα λόγια πόλεμος! 

Αλλά αν η ιστορία έχει να διδάξει κάτι, αυτό είναι το ε¬ 
ξής: Είτε η δικαιολόγηση του πολέμου είναι "αριστε¬ 
ρή" είτε "δεξιά", οι μόνοι χαμένοι είναι οι εργάτες ό¬ 
λου του κόσμου. 

Γιατί εμάς σημαδεύουν! Εμάς, τους εργάτες και τις 
εργάτριες, ανεξαρτήτως θρησκεύματος και πολιτι¬ 
σμού! Εμάς σημαδεύουν! Είναι αναγκαίο να αντιλη- 
φθούμε πως τα όπλα των αφεντικών δεν στρέφονται μό¬ 
νο εναντίον των μουσουλμάνων, αλλά εναντίον όλων 
μας! 

Ο "πόλεμος των πολιτισμών" είναι πόλεμος! 

Καθολικός, κτηνώδης, ταξικός πόλεμος. Όπως όλοι οι 
πόλεμοι. Είναι αναγκαίο να αντιληφθούμε αυτό το 
βασικό γεγονός. Και να πράξουμε αναλόγως. 


0 Πόλεμος των "Πολιτισμών" 


Μα· Λένα ο« όλου· του* τόνου· ότι οι μουσουλμάνοι είναι 
σκοταδιοτέχ, ανορθολογικοί, ότι αδιαφορούν γ\α θάνατο, 
τον δικό του· ή ταν άλλον. 

Με μοχλό τον υποτιθέμενο ' ' μουσουλμανικό κίνδυνο ' ' 
χτίζονται οι νέοι ολοκληρωτισμοί και ο φασισμό· του 21ου 
αιώνα. 

Οι ουγκρούοει· μεταξύ κρατών που Εξελίσσονται οτον 
πλανήτη ξεκινούν από τον σντίμουσουλυαυικό πυρετό, 
βρίσκουν δικαιολογία τη ' "δημοκρατία ; ' και παριστάνουν 
τον ' ' πόλε, ο τ·ν πολιτισμών ' '. 




Το Ιόσέλιδο έντυπο που κρατάτε στα χέρια σας τυ¬ 
πώθηκε σε 33.000 αντίτυπα τον Ιανουάριο του 
2007 και μοιράζεται στους δρόμους της Αθήνας, 
της Θεσσαλονίκης και της Πάτρας. Στους ίδιους 
δρόμους κολλιέται σε 6.000 αντίτυπα και η αφίσσα 
αριστερά . Το έντυπο και οι αφίσσες είναι κομμάτι 
της ίδιας πολιτικής καμπάνιας. 


Αλλά οι ' 'πολιτιομοί ** είναι το πρόσχημαΙ Τα λεγάμενα 
μουσουλμανικό κράτη 

είναι κράτη άπ«· τα δυτικά . Η μόνη διαφορά είναι άτι εκεί 
η εκμετάλλευση οργανώνεται γύρα από διαφορετική 
θρησκεία. 


λυτό· ο πόλεμο· σημαδεύει εμά·. 
Του· εργάτε· και τι· εργάτρι·· 
ανεξάρτητα από '*πολιτισμό και 
θρήσκευμα. Αυτό· ο πόλεμο· είναι 
0πμβ όλοι οι ηόλεμοιι Ταξικό·. 



Η Τθάθτβείίοη είναι μια ομοσπονδία αυτόνομων ο¬ 
μάδων από Αθήνα, Πάτρα και Θεσσαλονίκη. Τα μέ¬ 
λη της την αντιλαμβάνονται ως προσπάθεια οριζό¬ 
ντιας συλλογικής οργάνωσης σύμφωνα με τις αρ¬ 
χές, τις απόψεις και τις μεθόδους της αυτονομίας. 


Για επικοινωνία: ίβάθτ3είίοη@ρτη3ίΙ.εοτη 



